Burzudou pe viraclou - Wikimammenn\nBurzudou pe viraclou\nA. Lefournier ha Ian Salaun, 1889 (p. 169-172)\n◄ Santez Anna Vened Burzudou pe viraclou Miraclou all ►\nAr burzudou digouezet e Santez-Anna, pe great e leac’h all en andret ar re a so bet en em erbedet outhi, a so eb niver. Tud varo ressuscitet, tud clan pareet, grasou all a bep seurt recevet ar guelet, ar c’hlevet, ar parlant, ar c’herzet rentet d’ar re o devoa ho c’hollet ; cavet e ve eun niver bras eus ar burzudou-ze anavezet gant cals a dud. En eur pennadic scrit evel hema ne allan ket coms eus a gement a viraclou. Ne allan ket miret gouscoude da lavaret eur ger euz ar re anavezeta.\nEur plac’hig all, oajet a eis vloas, merc’h ive d’eur miliner, a goezas el lenn e kichen ranvel an dour mal. En eun taol e voue treinet ha strinket var rod ar vilin. He c’horf a voue flastret gant al loaiou dour. Ar vilin a jom a za, hag ar miliner a red da velet petra c’hoare. Dont a ra en he speret ar zonch euz he verc’h, hag e c’hast buan serra ar ranvel. Disken a ra er pet, hag e caf he verc’h dindan ar rod ; mes siouas, ne devoa furm ebet mui, ha maro mic oa. E creiz an anken, unan bennag a gomzas a zantez Anna. An tad hag ar vam glac’haret he goestlas d’ar zantez, ha souden e voue guelet ar verc’hic o finval. Ker buan e teuas da vad, ma na jome abenn antronoz vintin nemet eur gleizen bennag evit discuez ar burzud a voa c’hoarvezed.\nE parrez Ploua, eur vam eat da gas ho bouet d’he zud d’ar parc, a lezas eur bugel c’huezeg miz en he gavel, hag evit he zioual, eur verc’hig pemp pe c’huec’h vloas. Houma a lezas he breur evit mont da c’hoari, hag ar bugel a guezas var al leur-zi cavel hag all divar eur c’houfr huel. Ar verc’hig a deuas d’he zevel, mes ne ellas nemet lacat ar c’havel var he zres, ha ne grede ket mont da c’houlen sicour. Ar bugel a voa broustet he izili. Pa erruas ar vam, e lamas buan da sevel he c’hrouadur, mes ne reas nemet losker eur c’hinaouat goat bennag, hag e varvas dioc’htu. An tad hag an amezien a voue galvet, hag abenn m’oant bet ouspen eun heur anter o sellet oc’h ar buguel maro mic, e teuas sonch dezo eus a zantes Anna. An tad a voestlas neuze he grouadur d’ar zantez, ha kerkent e voue guelet he zaoulagad o tigeri. Abenn eun anter heur goude, ar bugel a rede hag a c’hoarie evel pa na vije digouezet netra gantha. An tad en devoue eun drid-calon, ma coezas semplet gant an nerz eus he levenez.\nAdtapet diwar « https://br.wikisource.org/w/index.php?title=Burzudou_pe_viraclou&oldid=162035 »\nKemmoù diwezhañ degaset d'ar bajenn-mañ d'an 12 Mae 2020, da 17:11.


Buhez ar Sent/1894/Ann Introun-Varia-a-Druez - Wikimammenn\nBuhez ar Sent/1894/Ann Introun-Varia-a-Druez\n◄ Lin Ann Introun-Varia-a-Druez Kleophas ►\nar pevare var ’nn ugent a viz guengolo\nGOUEL ANN INTROUN-VARIA-A-DRUEZ\nAl lodenn vrasa hag al lodenn vella euz ar Spagn a ioa guech all etre daouarn ann Turked, hag ar re-ma a rea goall vuez d’ar gristenien hag a zalc’he eur maread anezho e kaptivite. Ne c’houfe den lavaret peger reuzeudik oa stad ar gaptived geiz-se, ha gant ann dra-ze edont dalc’h-mad e riskl da nac’h ho feiz ha d’en em goll da viken. Mes ar Verc’hez e devoue erfin truez outho, hag a ziskouezaz enn ho c’henver ar garantez heb he far e deuz bepred evit he bugale.\nD’ann ampoent e veve sant Per Nolask, eunn den pinvidik hag a dremene he holl amzer, kouls lavaret, o pedi hag o vedita. Ar zant-ma a veze ato, pell a ioa, o klask gouzout penaos rei sikour d’ann dud fidel a ioa e kaptivite etouez ann Turked. Hogen, eunn nozvez m’edo adarre ar zonj-se enn he spered, ar Verc’hez he-unan en em ziskouezaz dirazhan gant eunn ear laouen, enn eur lavaret oa he bolontez hag hini he Mab e vije savet enn he henor eunn Urs nevez a venac’h evit tenna ar gaptived kristen euz a dre zaouarn ann dud divadez.\nAr c’homzou-ma a lakeaz kaloun Per Nolask da zridal gant ar joa, ha divar n’en devoue mui ken ioul nemed da velet holl venac’h ann Urs nevez presk eveldhan da rei ho buez evit ho nesa.\nMont a eure raktal da gounta da zant Remon Pennafort, he gonfesour, ar pez en doa klevet gant ar Verc’hez ; mes ar Verc’hez e devoa lavaret ive ar memestra da zant Remon. « — Mad, eme Ber Nolask, c’houi eo va zad ; me a raio ar pez a c’hourchemennot d’inn. »\nEpad m’edont o kaozeal ho daou, setu Jakez Kenta, roue Aragon, o tont d’ho c’haout : « — Me ive, eme ar roue, am euz guelet ar Verc’hez enn noz-ma, hag em euz bet ali diganthi da zikour sevel ann Urs nevez ma komzit anezhan. » Neuze ec’h en em glevchont ho zri da henvel ann Urs-se Urs ann Introun-Varia-a-Druez evit prena ar gaptived.\nAnn Urs nevez a oue savet evit mad d’ann dek a viz eost euz ar bloaz 1218. Ouspenn ar veuiou ordinal a reer er c’houenchou, menac’h ann Introun-Varia-a-Druez a dlie c’hoaz ober veu da jom ho unan da gred evit ar gaptived pa ne vije ket a arc’hant aoualc’h da baea ho ransoun. Jakez Kenta a roaz kounje d’ezho da zougen enn ho c’herc’henn merk he ziell a roue, hag ho Urs a oue kavet mad ive gant ar pab Gregor IX.\nGant bennoz Doue ha dindan patrounach ar Verc’hez, ann Urs nevez-ma en em astennaz heb dale e kement korn a ioa er bed, ha guelet e oue ennhan eur maread tud santel ha karantezuz hag a implije ho holl amzer o tastum aluzennou etouez ar gristenien fidel evit prena ar gaptived geiz. Avechou e choment ho-unan e kaptivite e plas ar re ne c’hellent ket paea ho ransoun.\nAdtapet diwar « https://br.wikisource.org/w/index.php?title=Buhez_ar_Sent/1894/Ann_Introun-Varia-a-Druez&oldid=31020 »\nKemmoù diwezhañ degaset d'ar bajenn-mañ d'an 26 Gen 2012, da 23:10.


Cilmeri - Wikipedia\nKarreg kounaat Llywelyn Ein Llyw Olaf e Cilmeri\nCilmeri (stumm ofisiel; saoznekaet e Cilmery a-wechoù) zo ur gêriadenn hag ur gumuniezh e-kreiz Kembre, e Powys, e-kichen Llanfair-ym-Muallt, ma voe lazhet Llywelyn ap Gruffudd, priñs diwezhañ Kembre, d'an 11 a viz Kerzu 1282, gant soudarded e servij ar roue saoz Edouarzh Iañ .\nE 1956 e voe savet ur monumant d'ar priñs gant broadelourion. Abaoe e teu tud bep bloaz, d'an 11 a viz Kerzu, da lidañ an darvoud.\nE 2011 e oa 431 a dud o chom e kumuniezh Cilmeri ha 51 a oa kembraegerien (12,1%).\n2 Gwelout ivez\nCilmeri zo anv ur varzhoneg en dastumad Cilmeri a cherddi eraill, gant Gerallt Lloyd Owen, Gwasg Gwynedd, 1991).\nLuc'hskeudennoù eus Cilmeri (en)\nLec'hienn Buellt ha tro-dro (en)\nAdtapet diwar « https://br.wikipedia.org/w/index.php?title=Cilmeri&oldid=1976518 »


Herman Melville (1añ a viz Eost 1819-28 a viz Gwengolo 1891 e New York) a zo bet ur romantour, saver arnodskridoù ha barzh amerikan, gwelet evel unan eus ar skrivagnerien amerikan pennañ. Brudet e oa e-doug kentañ lodenn e vuhez lennegel, met disoñjet e oa bet e anv en diwezh ha goude e varv. E bennoberenn, Moby Dick, a zo bet "addiskoachet" e penn kentañ an XXvet kantved.\n2 Doare skrivañ\n3 Embannadurioù (e saozneg)\nGanet e oa bet Herman Melville e kêr New-York ha desavet e voe eno ivez. Ur beajour e oa e dad, ur c'henwerzher etrebroadel hag alies e klevas digantañ danevelloù e droiadoù leun a wagennoù divent, a venezioù uhel-tre, a wernioù krommet gant an avel, a vorioù rust hag a zeskrivadurioù porzhioù evel re an Havr-Nevez pe Liverpool.\nPa oa 12 vloaz e varvas e dad goude graet freuz-stal gantañ hag e rankas ar familh (8 breur ha c'hoar en doa Herman Melville) mont da chom da gêriadenn Lansingburg, pelloc'h, war ribl ar stêr Hudson. Eno e rankas ar c'hrennard gounit e vara koulz ha mont da skol Albany, kêr-benn stad New York. Evel un Yannig e vil vicher e teuas da vezañ tro-ha-tro mevel war ar maez, implijad en un ti-bank, martolod war ul lestr-karg ha skolaer. E 1841 e oa degemeret evit bezañ martolod war al lestr-balumeta Acushnet. E 1842 e kuitaas al lestr en Inizi Marquesas hag goude ur prantad hir ez eas da Dahiti hag da inizi Hawaii.\nEno en em ouestlas er morlu amerikan, met goude bezañ distroet d'ar Stadoù-Unanet e oe divartolodet (Here 1843). E 1847 e timezas Melville ha goude ur veaj en Europa en em stalias e kêr Pittsfield, Massachusetts, e skeud menezioù ar Bershires. Eno e kavas an awen evit kregiñ gant ur mell oberenn, Moby Dick, ur romant hag a zo kaoz ennañ eus ar balumeta p'en doa graet ar vicher-se 10 vloaz en a-raok. Siwazh ne reas ket berzh al levr, nag an eil, nag an trede kennebeut.\nIstimet gwelloc'h e voe e zanevelloù embannet a dammoù er c'helaouennoù. Implij a rae e skiant-prenet e bourzh al listri hag e tiskoueze en e skridoù listri o verdeiñ da vare Brezel dieubidigezh ar Stadoù Unanet pe a-hed ar Mississippi, pe etrezek an Inizi Galápagos.\nHerman Merville ha Mark Twain e voe ar skrivagnerien gentañ o skrivañ saozneg e mod "amerikanek".\nEmbannadurioù (e saozneg)[kemmañ | kemmañ ar vammenn]\nKevelennoù[kemmañ | kemmañ ar vammenn]\nThe Piazza Tales (1856), enni : The Piazza, Bartleby the Scrivener, Benito Cereno, The Lightning-Rod Man, The Encantadas, or Enchanted Isles ha The Bell-Tower (1856)\nThe Two Temples (dalif)\nDaniel Orme (dalif)\nTimoleon and Other Ventures in Minor Verse (1891)\nSkrid-arnod[kemmañ | kemmañ ar vammenn]\n↑ (en) "Do you speak American?"\nAdtapet diwar « https://br.wikipedia.org/w/index.php?title=Herman_Melville&oldid=1870353 »\nKemmoù diwezhañ degaset d'ar bajenn-mañ d'an 9 Ebr 2020, da 16:09.


Rhisiart Hincks - Wikipedia\nRhisiart Hincks, bet ganet d'an 9 a viz Ebrel 1954 e Leicester e-kreiz Bro-Saoz, a zo kelenner e Skol-Veur Aberystwyth e Kembre hag ur skrivagner brezhonek, kembraek ha saoznek.\n1.2 Kelennadurezh ar brezhoneg hag ar c'hembraeg\nAdal e 10 vloaz e tremenas bep bloaz e vakañsoù hañv e Kembre e-lec'h ma reas anaoudegezh gant ar c'hembraeg. Lakaat a reas neuze en e soñj deskiñ ar yezh-se gant levrioù ha gant kentelioù skignet dre ar skingomz. Kenderc'hel a reas gant studi ar c'hembraeg e Skol-veur Aberystwyth, hag e 1975 e tapas an aotreegezh war al lennegezh kembraek. Eno e teskas brezhoneg ivez dre gentelioù Rita Morgan Williams ha dont a reas da Vreizh da c'houde da heuliañ stajoù brezhoneg, e Plouared, e Treger peurgetket.\nE 1979 e tisoc'has e vestroniezh diwar-benn ar barzh, kazetenner hag embanner E. Prosser Rhys, hag e 1982 e tapas e zoktorelezh gant un dezenn diwar-benn istor ar studioù keltiek hag ar brezhoneg betek dibenn an XIXvet kantved}}.\nKelennadurezh ar brezhoneg hag ar c'hembraegAozañ\nE 1978 e teuas da vezañ kelenner e kevrenn gembraek Skol-veur Kembre en Aberystwyth e-lec'h ma kelennas istor ar c'hembraeg, hag ar brezhoneg a-vremañ dre ar c'hembraeg. Ober a rae ivez war-dro ar c'hentelioù kembraeg dre ar brezhoneg evit Skol Ober. Kenskriver ar geriadur liesyezhek en linenn Logos eo evit ar c'hembraeg, ha kuzulier evit an aozadur Cymdeithas y Cyfieithwyr (Kevredigezh an Droerien).\nSkrivañ a ra er gelaouenn Al Lanv ha ren a ra ar gelaouenn divyezhek brezhoneg ha kembraeg Newyddion Llydaw/Keleier Breizh.\nDimezet eo bet div wezh ha pevar bugel en deus : Banon, Mabon, Cynon ha Rhiannon.\nLakaat a ra luc'hskeudennoù war al lec'hiennoù Ipernity ha Flickr.\nE. Prosser Rhys 1901-45, Llandysul, 1980\nMeur a bennad embannet e-barzh Al Lanv\n↑ Kemennadenn Skol Uhel ar Vro 11-10-2007 ABP\nAdtapet diwar « https://br.wikipedia.org/w/index.php?title=Rhisiart_Hincks&oldid=1911466 »\nDernière modification le 22 Gwe 2021, à 17:29\nKemmoù diwezhañ degaset d'ar bajenn-mañ d'an 22 Gwe 2021, da 17:29.


Tourisme La Pointe du Raz - Visite / Visiter la Bretagne Sud\nEtre gwag ha reier sonn, ul lec'hiad brav da welet Tweet\nBeg ar Raz, e penn pellañ kornôg Europa, zo ul lec'h dibar e-lec'h ma vez degemeret a-leizh a weladennerien bep hañv. Pa vez sellet ouzh an donvor, etre reier sonn ha mor glas, e c'haller estlammañ ouzh Enez-Sun, hag ivez ouzh tour-tan ar Maen pa vez hinon an amzer. Ur gwel kaer arouezel.\tBeg ar Raz, brav ha gouez, rummet "Lec'hiad bras broadel", zo war-dro 70 m a uhelder. Ar Beg, stummet gant ar mor ha skoet gant ar seizh avel, a dalvez e-unan kement hag ur veaj er c’horn-bro ken souezhus-eston eo. A-dal dezhañ emañ an tour-tan karrezennek zo war enezennig ar Wrac'h Vras. Enaouet e oa bet e 1887 evit ar wech kentañ hag emgefrekaet e 1995. Betek-henn e veze diwallerien lerc'h-ouzh-lerc'h oc'h ober war e dro pa veze gwall lous an amzer peurliesañ.Degemer mat e penn ar bedBaleerien, seurferien, gant al lec'hiad-se a veze doujet gwechall-gozh gant ar vartoloded, oc'h pedet d'ober sport ha da arvestiñ ouzh an natur. Evit ar re gentañ ez eus ur wenodenn balizennet a-hed bord an tornaodoù. Evit an eil re emañ Bae an Anaon o c'hortoz anezho evit seurfiñ ur pennadig. Gallout a raio an dud fri-furch hag an dud dizaon mont betek tor norzh Toull an Ifern e-lec'h ma kave ar briñsez Dahut an dizober diouzh he c'harediged, hervez ar vojenn. Ur beg strizh a valir a-us d'ar gwag. Diwallit, skrijadennoù a vo ! Gwareziñ a-dostAr C'hab zo ivez lec'h-annez a-leizh a laboused-mor, en o zouez ar gouelaniged maskl du brudet. Abaoe 1996 eo gwarezet Beg ar Raz : parklec'h en antre, bulzunoù tredan, gwenodennoù balizennet... Gant diarbennoù na c'haller ket ober hepto e c'haller gwareziñ kempouez ekologel ar Beg daoust ma vez ouzhpenn ur milion a douristed o tont di bep bloaz. Mirout a ra al lec'hiad e neuz ouez dibar neuze.\nDaoust ha gouzout a raec’h ?Ul lec'hiad gweladennet-mat Piv ne anavez ket Beg ar Raz ? Ne baouez ket an douristed da chom a-sav eno da veuliñ ar gwel meur sebezus, evel diskouezet gant ar c'hartennoù-post a vez gwerzhet a vil vern. Ar c'hartennoù-post a vez gwerzhet ar muiañ e Breizh eo ar re a vez taolennet Beg ar Raz warno.


Journal de Renaud Camus, mardi 10 juin 1986\ncréée le mercredi 19 novembre 2014, 17 h 31\nmodifiée le mercredi 26 octobre 2016, 23 h 42Mardi 10 juin 1986, 11 heures du matin. J’ai peu de sympathie pour Beate Klarsfeld lorsqu’elle poursuit et débusque à travers le monde, à ~~~~~~ ~~~~ ~~~ ~~~~ ~~~~~~ ~~~~~~~, ~~’~~~~~~~~ ~~~~~~ ~~~~~~~~ ~~~~ ~~~~~~~~~. ~~~~~ ~~~’~~~ ~~ consacre toute une ~~~~, ~~~ ~~~ ~~~ ~~~~~~~ ~~~~ ~~~ ~~~~~ ~~~~~~ ~~~~~~, ~~~ ~~~~~ ~~~~. ~~~ ~~’~~~~~ ~~~~ ~~~ ~~~~~, ~~~ ~~~~~~~, ~~~ ~~~~~~ ~~~ ~~’~~~ ~~~~~~~~~, ~~~~~ ~~~~ cas-là, à voir ~~~ ~~~~~~~ ~~~ ~~~~~~ ~~~ ~~~~ ~~~ ~~~~~~~. ~~~~~~~~ ~~~ ~~~~~~~~~~~~~~ ~~~~~~~~~~~, ~~~~~~~~~~~~~, ~~~~~~ ~~~~ ~~~~~~~ ~~~ ~~~~ ~~~~~~~ ~~~ ~~~~~ ~~~~~~~~~ ~~~~~~~~~~, ~~~~~~~ ~~~ ~~~~~~~~~ ~~~~ plus tard, me ~~~~~~~ ~~~~~~, ~~~ ~~~~~ ~~~ ~~~~ ~~~~~~~~~ ~~~~~~~~~~~ ~~ ~~~~ ~~~~~~~~~~ ~~~~~~~~~~, ~~~~~~~~ ~~~~~~ ~~~ ~~~~~~~~~~. ~~~~~ ~~~~~ ~~~~~~~~ ~~~~~ ~~~ ~~~~~~~ ~~~ ~~~~ ~~~~~~~~ ~~~~~~ ~~~~~ hors d’état de ~~~~~~. ~~~ ~~~ ~~~ ~~~~~ ~~~~~~~~~~ ~~~~~ ~~’~~~~~~~~ ~~~~~~~~~, ~~~ ~~~~~~ ~~~~~-~~~ ~~’~~~~~~ ~~~~~ ~~~ ~~~~~~~~ ~~~~~~~~ ~~~ ~~~~~ ~~~ ~~~~~~~~~~ ~~~~~~ ~~~~~ ~~~~~~~~~~~ ~~~~~~, ~~~~ ~~~~~~~~~~ semaines, l’hostilité des ~~~~~~~~~~~~ ~~~ ~~~ ~~~~~~~~~ ~~~ ~~~~~ ~~~~~~~ ~~~~~ ~~~~~~~ ~~~ ~~~~~ ~~~~~~~~~, ~~~ ~~~ ~~~~~~, ~~~ ~~~~~~ ~~~ ~~~~~~~~~. ~~’~~~~~~~~~ ~~~~ ~~~’~~~~ ~~~ ~~’~~~ ~~~~~~~~~~~~ ~~~~ ~~~~~ bien : que Waldheim ~~~~ ~~~~ ~~~ ~~~~~~~~~ ~~~~~, ~~~’~~~ ~~~~ ~~~~ ~~~~~~~~ ~~~ ~~~~~ ~~ ~~~~ ~~~~~~~ ~~~ ~~~~~~~ ~~~ ~~~~ ~~~~~~~~~~~~~ ~~~~~~~~~~~~, ~~’~~~~ ~~ ~~~ ~~~~~~~~~ ~~’~~~ ~~~ ~~~~~ en est pas, ~~~ ~~~~~, ~~~~~ ~~~~~~~~~~~~. ~~~~~~~~~ ~~~~-~~~ ~~~~~, ~~~’~~~ ~~ ~~~~ ~~~~~~~~~ ~~~~~~~~~~~~~~~ ~~~~ ~~~~~~~~~~ ~~~ ~~~ ~~~~~~~~~~~ ~~~~~~~~~~~~~, ~~~~~ ~~~ % ~~~~ ~~~~~. ~~’~~~~~~~~~, ~~~~ ~~~~~~ ~~~~ ~~~~~~-~~~ l’enfant chéri des ~~~~~~~~, ~~~~~~~~ ~~~~~~~ ~~~ ~~~~~~~ ~~~~~~~~~~~ ~~~~ ~~~~~~~ ~~ ~~~~~~~ ~~~ ~~ ~~~~~~, ~~~~~ ~~~ ~~~~~~~~~~~ ~~~~~~, ~~~~~~ ~~~ ~~~~~~~~~~~~~ ~~~~~~, ~~~~~~ ~~~ ~~~~~~~~~~~ ~~~~~~~~~~. ~~~~~~ ~~ l’hypocrite sagesse de ~~~~~~~~~ ~~~~~~~ ~~~~~~~~~~~, ~~~ ~~ ~~~~ ~~~~~~~~~~~~ ~~~~~~~~ ~~~ ~~~~~~~ ~~~ ~~~ ~~~~~~, ~~~~~ ~~~~~~ ~~~~~ ~~ ~~~~~ ~~~~~~~ ~~~~ ~~~~~~~~ : ~~~~~~~~~~ ~~~~~~~ ~~~~ ~~~~~ ~~~ ~~~ l’esprit, victime d’un ~~~~~~~ ~~~~~~~~. ~~~ ~~~~~ ~~~~~~~~ ~~~~ ~~~~~~~~~~~ ~~~~~ ~~~~~~~~~. ~~~ ~~~ ~~~~~ ~~~~ ~~~~~~~~~~~~ ~~~~-~~~~~~, ~~~~~ ~~~ ~~~~~~~~ ~~~~~~~~~, ~~~~ ~~~~~~~~~ ~~~ ~~~ ~~~~~~~ ~~~ morceaux.\nUn ~~~~~~~~ nombre de voix, ~~~~~ ~~~ ~~~~~, ~~~~ ~~~~~~~~~ ~~~~~~, ~~~ ~~~~~ ~~~~~~~~ ~~~~~~~ ~~’~~~~~ ~~~’~~~ ~~~~~~~ ~~~~~ ~~~~~~ ~~~~~~~ ~~~~~~~~ ~~~~~ ~~’~~~~~. ~~~~~ ~~~’~~~ ~~~~ ~~~~ ~~~~~~~~~~~ ~~~~~~~~ ~~~ ~~’~~.~~.~~. n’a pas paru ~~~~~~~~~ ~~~~~~ ~~~~~~. ~~~ ~~~ ~~~~~~~ ~~~~~~~~~ ~~~~~~~~~~ ~~~~~ ~~~~~~, ~~~ ~~~~~ ~~~~~~ ~~’~~~ ~~~~~ ~~~~~~~~. ~~~ ~~~~~~~~~ ~~~~~ ~~~~~ ~~~~~~~~~~~ ~~~~ ~~~ ~~~~~~~~~~~~ ~~~~~~~~ ~~~ ~~’~~.~~.~~. représente, dans le ~~~~~~, ~~~ ~~~~~~ ~~~ ~~~~~ ~~~~~~, ~~~~~~~’~~~ ~~~~ ~~’~~~~~~~~~~~, ~~~ ~~~~~~~~, ~~~ ~~’~~~~~~~~~ ~~~~ ~~~~~~~~. ~~~ ~~~ ~~~~~~-~~~, ~~ ~~~~ ~~~~~~~~~~~ ~~~ ~~’~~~~~~~~~~~, ~~ ~~~~ ~~~~~, ~~~~ années durant, par ~~~ ~~~ ~~~~ ~~~~~~~~~~~~~. ~~~~~ ~~~~~ ~~~~~~~~~ ~~~~~ ~~~~~~~~ ~~~ ~~~~ amis !\nOn ~~~~ ~~~~~~~~~ ~~~~ ~~~~ ~~~~~~~, ~~~~ ~~’~~~~~~~~~~~ ~~~~~ ~~~ ~~~~ ~~~~~~ ~~~~~ ~~~~~~ “~~~~~~~” ~~~~~~~~~ théâtres de ses ~~~~~~~~~~~, ~~~~~~~~~~ ~~~~~~~~ ~~~~~~~~~ ~~~~~~ ~~~ ~~~~~~ ~~~~~~~~~~~ ~~~~~~~~ ~~~ ~~’~~.~~.~~. ~~~ ~~~~ ~~~ ~~~~~ ~~~’~~~ ~~’~~~~~~ ~~~~ ~~~ ~~~~~~~ ~~~~ ~~~~~~~~~~~, ~~~~ ~~~ ~~~~~~~~~~~ ~~~~~~~~~~~~~~~ ~~~~~~~~ en faveur de ~~’~~.~~.~~.~~. ~~~ ~~~~~~~~~~ ~~~~~~~~~~~~~ ~~~~ ~~’~~~~~~ ~~~~~ ~~~~~ ~~~’~~~ ~~~~~~~~ ~~~~~~~~~~~~~ ~~~ ~~~~~~~~~~~~~~ : ~~~ ~~~~~~~ ~~~ ~~~~~~~. ~~~~~ ~~~ ~~~-~~~~ ~~’~~~~~~~ ~~~~~~~ ~~~~~~~ ~~~~~~~ ~~~~ ~~~~~~ ~~~~~~ occasion…


Pajenn:Perrot - Bue ar Zent.djvu/247 - Wikimammenn\nPajenn:Perrot - Bue ar Zent.djvu/247\nLoeiz XI, roue Frans, o vezan kouezet klanv, goude bezan galvet war e dro brasan medisined e amzer, o welet ne wellae ket, a reas gervel manac’h ar C’halabr da zont d’e gaout. An den santel n’en em lakas en hent nemet war gourc’hemenn ar pab. An digemer kaeran a oufed d’ober a oe grêt d’ezan en Tour, d’ar 24 a viz ebrel 1482. Ar roue, daoust d’ar c’hoant en devoa da barean, ne bareas ket ; mervel a reas, avat, laouen, etre divrec’h ar zant, goude bezan bet e holl zakramanchou, d’ar 4 a viz est 1483. Arôk mervel, en devoa gourc’hemennet d’ezan lakat evez gant e vugale. Hen eo a reas da Anna, dukez Breiz, dimezi da Charlez VIII, mab henan Loeiz XI, ar pez a anunas, da viken, Breiz hag ar Frans. Hen ive a hanvas mab henan an daou bried yaouank. Mervel a reas en Tour, da ze Gwener ar Groaz 1507, gant e unnekvet blavez ha pevar-ugent. E gorf a chomas unnek devez arôk bezan sebeliet. Eleiz a viraklou a c’hoarvezas war e ve. Ter zun goude maro Fransez, Anna Breiz, gwall glanv he fenherez, Glau-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/247&oldid=140498 »


Kevrieg - Wikipedia\n1 578 ann. (2019)\n48° 20′ 44″ Norzh\n1° 49′ 32″ Kornôg / 48.3455555556, -1.82555555556\nbihanañ 22 m — brasañ 96 m\nKevrieg a zo ur gumun eus Breizh e Kanton Komborn e departamant Il-ha-Gwilen.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar priol-person, De Luarde e anv, hag ur c'hure, Levrel.\n69 gwaz a gollas o buhez abalamour d'ar brezel hervez monumant ar re varv, d.l.e. 5,17% ag ar boblañs hervez an niveradeg bet graet e 1911; tri anezhe a varvas d’an 22 a viz Eost e Belgia, unan en Emgann Rossignol , soudard e oa er 1añ Rujumant Troadegiezh Drevadennel, an daou all e Charleroi, soudarded e oant er 25vet Rujumant Troadegiezh,.\nMervel a reas nav den ag ar gumun abalamour d'ar brezel.\nD'an 22 a viz Even 1944 e kouezhas ur c'harr-nij P-51F (marilhet 42-103224 ha kodet ZM-?) eus aerlu ar Stadoù-Unanet (United States Army Air Forces) e "La Noë" e Kevrieg; e sturier a zeuas a-benn da achap.\nBrezel Indez-Sina: ur milour a varvas e 1947.\nMonumant foran ar re varv,,; savet e voe e 1920.\nTaolenn ar re varv (1914-1918) en iliz katolik,.\n↑  Monumant ar re varv - Memorial Genweb]\nAdtapet diwar « https://br.wikipedia.org/w/index.php?title=Kevrieg&oldid=1973404 »


Llangelynnin (Gwynedd) - Wikipedia\nLlangelynnin pe Llangelynin zo ur gêriadenn vihan, ur barrez hag ur gumuniezh e gwalarn kontelezh Gwynedd, e Kembre. Emañ en hanternoz da gêr Tywyn, dreist ar mor. E kumuniezh Llangelynnin emañ ivez kêriadennoù Llwyngwril ha Rhoslefain.\nEus an XIIIvet kantved eo an iliz-parrez, a zo gouestlet da sant Celynnin.\nE 2011 e oa 673 a dud o chom e kumuniezh Llangelynnin ha 273 anezho a oa oa kembraegerien (41,2%).\nArise Evans (war-dro 1607 - goude 1660), diouganer.\nJohn Morgan (1688-1733), barzh ha beleg.\n↑ Enwau Cmyru\nAdtapet diwar « https://br.wikipedia.org/w/index.php?title=Llangelynnin_(Gwynedd)&oldid=1978107 »


Kaozeal:Candraśekhara Veṇkaṭa Rāman - Wikipedia\nKaozeal:Candraśekhara Veṇkaṭa Rāman\nTechet eo ar galleg d'ober gant an tog , d.s "â" e lec'h ober gant ar makron, d.s. "ā", sur-mat peogwir ez eus eus an eil e galleg keit ha ma n'eus ket eus egile, daoust ha ma implijer kentoc'h ar makron evit merkañ ar vgalennoù hir pa vez ezhomm pa deuzskriver yezhoù India diwar skouer treuzskrivadur boas ar sañskriteg. Hag en em c'houlenn a ran hag-eñ eo un dra vat mont da heul skouer ar galleg war ar c'hraf-mañ, dreist-holl p'emañ ken aes all bremañ implijout bepsuert arouezennoù ispsial.Neal (Kaozeal) 14 Du 2007 da 19:46 (UTC)\nDaoust da C. V. Raman bezañ tamil a orin ez eo sañskritek e anv. Kustum on d'ober gant al lizherenneg etrebroadel evit treuzlizherennadur ar sañskriteg, a zo kalz gwelloc'h eget an treuzlizherennadur kozh implijet gant ar c'hallegerien. Setu eo gwell ganin skrivañ "ā" pe "a" eget "â".\nUn dra all : candraśekhara veṇkaṭa rāman eo treuzlizherennadur e anv penn-da-benn. Ne welan abeg ebet evit dilezel ar c'hiz c'hallek e-barzh Râman ha mirout ar c'hiz saoznek e-barzh Chandrashekhara (ar "ch" hag ar "sh"). --Yun (kaozeal) 14 Du 2007 da 21:31 (UTC)\nAdanvet hervez ali Neal ha Yun, hag hervez reolenn ar c'huzul reoliata. Benoni (Kaozeadenn) 14 Du 2007 da 23:47 (UTC)\nAdtapet diwar « https://br.wikipedia.org/w/index.php?title=Kaozeal:Candraśekhara_Veṇkaṭa_Rāman&oldid=253801 »\nKemmoù diwezhañ degaset d'ar bajenn-mañ d'an 14 Du 2007, da 23:48.


Bombezadennoù atomek Hiroshima ha Nagasaki - Wikipedia\nAr vombezenn atomel Fat Man a zo o paouez tarzhañ e Nagasaki.\nBombezadennoù atomek Hiroshima ha Nagasaki zo div vombezadenn graet gant aerlu SUA e miz Eost 1945 e Japan, war kêrioù Hiroshima ha Nagasaki. En holl e oa bet lazhet 129 000 ha 226 000 den, an darn vrasañ anezho o vezañ trevourien. Betek-henn eo ar wechoù nemetañ ma voe implijet an arm nukleel e-kerzh ur stourm gwir.\nBloavezh diwezhañ an Eil Brezel-bed, ar Gevredidi a oa o prientiñ un aloubadeg koustus eus bro Japan. A-raok an oberiadur e oa bet krog bombezadennoù ramzel ha bombezadennoù tan war 67 kêr brasañ ar vro. Ar brezel en Europa a oa echuet gant kodianidigezh an Trede Reich d'an 8 a viz Mae 1945, holl aked ar Gevredidi a zo trot neuze war Talbenn ar Meurvor Habask. E miz Gouhere 1945, ar Manhattan Project en devoa savet div vombezenn atomek lesanvet: "Fat Man", ha "Little Boy".\nDiv vombezenn[kemmañ | kemmañ ar vammenn]\nD'ar 6 a viz Eost 1945 diouzh ar beure, e voe taolet ar vombezenn atomek "Little Boy" war Hiroshima.\nD'an 9 a viz Eost 1945, diouzh ar beure, e voe taolet ar vombezenn atomek "Fat Man" war Nagasaki.\nHiroshima goude tarzhadenn ar vombezenn atomel\nAr jeneraled Yoshijiro Umezu ha Douglas MacArthur o sinañ ar peoc'h e bae Tokyo war vourzh al lestr Missouri d'an 2 a viz Gwengolo 1945\nAdtapet diwar « https://br.wikipedia.org/w/index.php?title=Bombezadennoù_atomek_Hiroshima_ha_Nagasaki&oldid=1936795 »\nKemmoù diwezhañ degaset d'ar bajenn-mañ d'an 17 Gen 2022, da 13:54.


buhez | Soubenn ar geek\nDielloù evit buhez\nPosted in Levrioù with tags beajiñ, Breizh, brezhoneg, bugaleaj, buhez, XIXvet kantved, XXvet kantved on Ebrel 10, 2016 by geekezig\nEvit seizhvet emvod klub lenn Pariz hon eus dibabet ul levr koshoc’h eget kustum. Unan klasel a lârfen zoken. N’am boa ket bet tro da lenn E skeud tour bras Sant Jermen james. Ijinet em boa ur bern traoù em fenn e-kerzh bloavezhioù avat, tro-dro d’an titl-se a gavan brav eston. Evidon e oa ur romant a live gant Itron Varia Garmez, n’oufen ket displegañ deoc’h perak.\nIjinañ a rit ma neuz neuze pa ‘m eus dizoloet e oa ul levr eñvorennoù. Yeun ar Gow a ginnig en e levr komz diwar-benn Pleiben pa oa eñ bugel, e fin an XIXvet ha deroù an XXvet kantved. Dres ar pezh a blij din!\nA-fed yezh on bet souezhet o welet e lâre Yeun ar Gow «amprevaned» evit naered ha gozed da skouer ^^ souezhet on bet ivez (e-keñver ar pezh a vez kontet a wech-mañ) o welet an nebeud a verc’hed a seblante bezañ tro-dro da Yeun ar Gow estreget e vamm hag e vaeronez. Amezegezed? Merc’hedigoù Pleiben? N’eus roud ebet outo. Heverk eo eus ur mare moarvat met iskis en deus seblantet din.\nAr prantadoù sotonioù, skol al louarn hag all a gavan torr-penn peogwir int bet kontet kant gwech dija me plijet on bet gant an tu medisinerezh (abalamour da gar Yeun ar Gow, ranket mont da Vrest hag all) pe c’hoazh ar veaj da Lourd (skeudennoù ar vugale bet kemeret gant Belgiz). Ar pezh a zo heverk marteze eo e vefe kontet gant ur paotr “eus ar bourk”, mab un den e penn un embregerezh pe ur c’henwerzh d’an nebeutañ. Ma, n’hallan ket lârat eo null peogwir n’eo ket, ouzhpenn e klot gant ar pezh a felle d’an aozer ober hervez klozadur al levr. Deuet eo a-benn me gav. Prantadoù fentus a zo, c’hoarzhet em boa meur a wech hag un testeni eus ur mare, leun a draoù nevez o c’hoarvezout e bourkioù bihan Breizh (an hent-houarn o vezañ savet da skouer) eo. Traoù ‘all ‘m eus kavet taer, giz-kozh pe torr-penn-tre zoken (daoust ha liammet eo en ur stumm gant ar fed e vefe bet skrivet al levr 50 vloaz goude an darvoudoù, gant sell un den kalz koshoc’h war an traoù?) met n’am eus ket keuz o vezañ dizoloet petra oa E skeud tour bras Sant Jermen (arabat ‘vo din tremen bloavezhioù oc’h ijinañ traoù diwar-benn ul levr bremañ!) daoust din gouzout ne glot ket gant pezh a blij din lenn. Ne lennin ket en-dro se zo sur!\nLevr eñvorennoù skrivet gant Yeun ar Gow. Bet embannet gant Ti ar Skrev e 1955 (adembannet e 1978 gant Al Liamm).\nPaul Sérusier : ul livour e Breizh\nPosted in Levrioù with tags arz, Breizh, buhez, XXvet kantved on Du 2, 2015 by geekezig\nSetu al levr zo bet lennet gant strollad lenn Pariz an hañv-mañ. Ur romant eus ar plijusañ evidon-me : saourus da lenn ha dedennus-kenañ! N’anavezen ket Paul Sérusier kement-se a-raok lenn ar romant, desket ‘m eus ur bern traoù o deus roet din gwelet muioc’h a daolennoù, mont da bourmen e lec’hioù zo e Breizh war e roudoù hag all.\nHeuliet e vez red e vuhez adalek e ganedigezh e 1864 betek e varv e 1927. Etre-tan, e vuhez e Pariz gant e familh, e studioù arz, e veajoù da Vreizh hag all hag all. Ne seblante ket Paul Sérusier bezañ un den fentus met prantadoù start en deus bevet (soñjal a ran da skouer e marv e vignon Armand Seguin ‘m eus kavet fromus ken-ken). Ur vuhez ispisial en deus bet, gant istorioù souezhus gant ar merc’hed, met un den dedennet gant ur bern traoù e oa ha dreist-holl ul livour en deus enoret Breizh. Al levr brezhonek en deus plijet ar muiañ din ar bloaz-mañ eo.\nMeur a briz a zo bet tapet gant Herve Gouedard evit ar romant-mañ en o-zouez priz ar gwellañ levr faltazi e-kerzh Prizioù an dazont (Ofis publik ar brezhoneg ha Frañs 3) ha priz Per-Jakez Helias.\nRomant skrivet gant Herve Gouedard. Bet embannet gant Al Liamm, d’an 13 a viz Du 2013.\nPosted in Filmoù with tags bed ordinal, buhez, familh, Stadoù-Unanet on Mae 25, 2015 by geekezig\nUr film familh en-dro gant sevener The Descendants, ur road-movie ar wech-mañ war hentoù Nebraska. Ur film e gwenn-ha-du eo, gant un den kozh o tistreiñ da lec’hioù e yaouankiz hag e vab o tizoloiñ ur vuhez kuzh dezhañ neuze. Ur film gorrek eo, fentus ha melkonius. N’em santout a reer evel tudenn David a fell dezhañ sikour e dad met ne oar ket bepred penaos. Ur film kentoc’h plijus eo neuze, a lak da brederiañ un tamm, en amzer dremenet hag en doare da ober war-dro ar re gozh…\nFilm sevenet gant Alexander Payne. Stadoù-Unanet Amerika, 2013, 1e54.\nPosted in Stiradoù, webstiradoù ha skinwel with tags beajiñ, buhez, embann, Japan, skrivagner on Meurzh 31, 2014 by geekezig\nKaoz a zo eus an teulfilm-mañ e-barzh La nostalgie heureuse ha start eo chom hep kaout c’hoant sellet outañ goude bezañ bet lennet ar romant! Gwelet ‘vo Amélie Nothomb Kobe, en he skol, gant Nishio-san (ur prantad kentoc’h fentus el levr, fromus-kenañ er film), o pourmen e Kyoto ha kostez kêriadennoù bet distrujet gant tsunami 2011. Traoù all a vo gwelet ivez, diwar-benn penn-kentañ he buhez skrivagnerez (den na grede e c’halle bezañ bet skrivet Hygiène de l’assassin gant ur plac’h yaouank!), he darempred gant he lennerien ha lennerezed hag all. Un teulfilm berr evel-just met ur poltred klok a-walc’h ha kentoc’h brav eo eus ar skrivagnerez. Ur sell all war darvoudoù La nostalgie heureuse.\nTeulfilm sevenet gant Luca Chiari. Produet gant Cinétévé gant skoazell France Télévisions (bet skignet war France 5), 2012, 52 munut.\nPosted in Filmoù with tags buhez, egor, familh, labour, marv on Kerzu 3, 2013 by geekezig\nUr film treuzvevañ ha gwallarzvoudoù eo Gravity. Ur skipailhad tud er spas a vez tapet berr gant un darvoud bennak a lak anezho holl en arvar. Daou anezho a glask distreiñ war an Douar, buan e verzont e vo dibosupl dezho o daou dont a-benn. Ar plac’h, ar mezeg Ryan Stone, a glask neuze tallañ ouzh tout an darvoudoù evit distreiñ war an Douar.\nBamus ha brav eston eo Gravity. Un istor simpl a-walc’h ha dibosupl a-grenn (nemet gant dichañs bras!!) met lusket mat ha gant un aergelc’h (a-drugarez d’ar sonioù da skouer) kendrec’hus-kenañ a ro c’hoant bepred da heuliañ ar vezegez en he stourm evit chom bev. Fromus eo ouzhpenn.\nUr film-bevaat a c’hallfemp lârat eo Gravity, ha gant nebeut a draoù gwirion (hag un dudenn hepken kazi!) ez eus bet krouet ur gwir oberenn sinema. Pediñ a ran ac’hanoc’h da sellet ouzh abadenn (dispar) BiTs diwar-benn ar film hag ar sinema galloudel dre vras (a blij din kalz, abaoe pell ^^).\nHag evit ar re o deus gwelet ar film, en deus savet mab (ha kenskriver senario Gravity) ar sevener, Jonás Cuarón, ur film-berr a ziskouez penn all ar gazeadenn radio e Aningaaq… Plijus.\nFilm amerikan ha saoz sevenet gant Alfonso Cuarón, 1e31, (war skrammoù Frañs abaoe a 23 a viz Here) 2013.\nPosted in C'hoarioù video with tags bugaleaj, buhez, familh, karantez, kozhni, krennarded, lise, skiant-faltazi on Kerzu 2, 2012 by geekezig\nTo the Moon a zo ur c’hoariig deuet er-maez e miz Du 2011. Savet eo bet gant Kan Gao (hag ur skipailhig) hag ar c’hoari kentañ bet produet gant Freebird games, a ginnig c’hoarioù emren neuze (e-maez a tiez produiñ bras ma fell deoc’h).\nAbaoe miz Gwengolo tremen e c’haller e gavout war Steam. Pell ‘zo em boa klevet komz outañ, ha zoken klevet tud o lârat e oa “ur c’hoari a rankfe plijout din”. E kerzh distaolioù spontus bepred Steam em eus divizet e brenañ a-benn ar fin. Gant ar bladenn. Keit hag ober.\nPeseurt doare c’hoari eo To the Moon? Ur meskaj etre ur visual novel hag ur c’hoari-rol giz kozh. N’eus ket kalz tra d’ober e gwirionez. Heuliet e vez un istor. Kaset e vezer betek an displegadenn gant fent ha from. Ha setu tout.\nJohn a zo ur paotr kozh o vervel. Goulennet en deus digant mezeien un embregerezh anvet Sigmund dont d’e welet. Kinnig a reont mont e eñvorennoù an den ha lakaat un hunvre bennak da zont da wir. John en deus goulennet mont war al loar. Ret e vo d’an daou vezeg beajiñ a-dreuz eñvorennoù John a-benn kavout perak e oa an hunvre-se gantañ ha pelec’h cheñch an eñvorenn evit krouiñ eñvorennoù nevez e-lec’h ma teufe da wir. Un neuz Pokemon pe Final Fantasy kentañ a zo gant ar c’hoari, ur spered leun a daveoù droch. Meur a wech em eus c’hoarzhet abalamour dezho. Un tammig dipitus e oa an droidigezh da vareoù zo, fazioù enni pe c’hoarioù gerioù a oa ret treiñ e saozneg evit kompren. Ma, ur rebechig eo hañ, c’hoarvezet eo div pe deir gwech.\nUr c’hoari berr-tre eo, tro peder eurvezh bennak.\nPetra ranker ober? Mont war-raok, kavout an elfennoù a lako un dra bennak da c’hoarvezout, etre pep eñvorenn ez eus ur c’hoari bihan met n’eo ket gwall dra. Setu perak eo ken tost eus ur visual novel. Daou pe dri darvoud a c’houlenn ober traoù all met net badont ket pell a n’int ket heverk eus ar c’hoari.\nMa, pell-tre eus diskoulm an istor e oan pa gomzen en ur farsal eus ul lazher e origami er penn-kentañ. Un istor karantez klasel eo. (Evel boaz eo dre faot ur plac’h, evel ma lâr tudenn Neil) Ha souezhet on bet d’ur mare zo zoken. Ya, ya, gouelet ‘m eus ivez. Bah, petra ‘refet tudoù…\nAr sonerezh a zo simpl kenañ, tonioù gant ar piano, met un drugar eo da selaou ha sikour a ra kalz da aergelc’h ar c’hoari evidon-me. Ur blijadur eo ivez da selaou en-dro ur wech echu gant ar c’hoari ! ^^\nLaouen on o c’houzout e vo un eil c’hoari, gant un arval all. Spi ‘m eus e vo ken plijus an istor! (met sur e vo miret an ton, ar pezh a zo dispar dija ^^)


koronavirus – An ti da vont war-raok gant ar Brezhoneg\n23 Ebrel 2020 30 Mae 2020 ~ kevredigezh Ti ar brezhoneg\t~ Ober un evezhiadenn\nAr re a zo sot mat gant ar bale pe ar redek eo diaes dezhe chom bac’het er gêr. Bez’ zo tud ivez hag a rank dispign o nerzh, a-hend all e krogont d’en em zialañ war o gwreg, o gwaz, o bugale, o c’hi, o yar… Setu displeget amañ dindan un diskoulm splann hag aes evite. Ar c’horonabale ne goust netra met efedus-tre eo. Ar c’hontrol eus ur bern traoù a vez kinniget deomp hiziv an deiz. A-benn nebeut ne vo ket ken bac’het al lodenn vras eus an dud … sañset. Ar c’horonabale-mañ a servijo evit ar wech kentañ neuze !\nPetra e ranker kaout evit kas da benn ur c’horonabale?\n– Un ti gant ul liorzh. N’eo ket ret kaout 100 devezh-arat. Ul liorzh vihan a zo mat a-walc’h. Pa vez moaien ober tro-dro an ti eo gwelloc’h. D’ar paour kaezh re a zo o chom en ur ranndi e vo kinniget un dra all diwezatoc’h, e ken kaz ma vefe ret chom bac’het betek fin ar bed…. Ar re o deus 100 devezh-arat liorzh hag ouzhpenn n’eo ret dezhe lenn ar pez a heuilh.\n– 10 bouton hag a chom eus armelioù-voger pe eus tiretennoù kozh IKEA. Peotramant patatez bihan, serjantoù, kraoñ, bili bihan, kistin, bigerniel ( gwelloc’h hep al loen bev enne ), kanetennoù, stoufoù, maligorned ( gwelloc’h ivez hep al loen ), mez, lagadoù gwer ha forzh petra a vefe tamm pe damm rond, aes da dapout ha da lakaat en ho kodell. Kaoc’h sec’h kañvaled a vefe dreist, skañv eo ha tout an dud a oar emañ ar sportourien o stourmañ a-eneb ar bouez met diaes eo da gavout seurt kaoc’h e Breizh. A-benn nebeut gant ar cheñchamant hin, ne lârfen ket… Vioù ne vefe ket ur mennozh fur kennebeut ha pa vefent poazhet en a-raok.\n– Daou damm paper\n– Un daol pe ul lec’h bras a-walc’h evit lakaat warnañ an daou damm paper hag an dek bouton.\nPenaos aozañ an traoù ?\n– Muzuliañ 100 metr tro-dro an ti. Pa vez re vihan an ti pe al liorzh e c’haller muzuliañ 50 metr. Evit kaout an hirder resis e ranker ouzhpennañ ur valeadenn tro-dro d’ur wezenn, tro-dro d’an oto, tro-dro d’ar poubellennoù a vefe lakaet war an hent. Ar pezh a gont eo kaout un tennad bale a 100 metr ( pe 50 metr). Met arabat mont er maez peogwir emañ bac’het pep hini er gêr !\n– Skrivet vez war an daou damm paper. « Pinvidikoc’h » war unan ha » Paouroc’h » war an hini all. En un doare sklaer peogwir dre forzh treiñ e vez kollet o fenn gant ur bern tud.\n– Lakaet e vez an daou damm paper pep hini war an daol en daou benn anezhi ha tost a-walc’h ouzh hent ar gerzherien. Evit kregiñ e vez lakaet an holl boutonoù tal-kichen ar paper « Paouroc’h ». Pep hini a chom pell a-walc’h diouzh e « vreur » evit ma vo aes tapout anezhañ en ur vale. Pa vez graet ur c’horonabale n’eus ket amzer da goll !\n– Al lonkerien dour pe traoù kreñvoc’h a lako ur voutailh leun gant ar pezh a blij dezhe war an daol. Perak ket boutailhadoù Corona, ar bier mil vrudet eus Mec’hico hag a vefe efedus-tre a-eneb ar c’horona hervez an doktor Zapatta eus Acapulco.\n-Ar re o deus c’hoant da sikour ekonomiezh ar vro a yelo gant boutoù-koad ar re all, daoust d’o bilañs karbon euzhus, a raio gant Nike, Adidas, Puma…\nDeomp dezhi !\n– Aes tre eo. N’eo ket ret bezañ tremenet dre an ENA na dre lise Diwan Karaes ( an hini gwellañ a zo er vro hervez ar Figaro ! )\n– Evit kregiñ e vez tapet ur bouton war an daol. Graet e vez tro-dro an ti hag al liorzh ha pa vez tremenet adare a-dal an daol e vez tapet ur bouton all. Setu betek ma ne chomo ket ken bouton ebet war an daol. Evit bezañ sklaer : emañ ar boutonoù bremañ e godell ar baleer/ valeerez. An dro war-lec’h e vez lakaet ar boutonoù e-tal ar paper « Pinvidikoc’h ». Keit ma vo startijenn, nerzh, plijadur gant ar baleer/ valeerez e vo graet evel-se. Keit ma chomo buhez enne. Ma n’eo ket sklaer deoc’h adlennit ar rannbennad-mañ !\n-Ar re o deus muzuliet 50 metr a raio daou dro a-raok tapout ur bouton. Un taol fin neketa ? N’eus ket moaien ober gant 25 metr ha pevar zro. Ur paotr eus Pouldreuzig a laboure er stal Henaff en deus klasket ober-se met mall bras a oa gantañ bezañ kaset da ospital Kemper.\n– Pep bouton a dalv 100 metr, 10 bouton a dalv ur c’hilometr. Kargañ ha diskargañ a dalv daou gilometr. Evit derc’hel soñj eus pet kargañ pe disgargañ zo bet graet e c’heller lakaet war an daol un tamm mein bihan bewech e vez tapet 10 bouton. An tamm mein-se, dastumet en ur vale, a dalvo ur c’hilometr neuze. Furoc’h ober mod-se m’ho peus aon da goll ho spered dre forzh treiñ. Ar pezh a zo c’hoarvezet gant tud n’int ket bet poellek a-walc’h evit chom a-sav.\nDiwallit mat memestra.\nBez’ zo tud hag a zo deuet sot en ur dreiñ evel-se tro-dro o zi. Setu un nebeud alioù evit chom gant ur spered lemm hag ur c’horf yac’h :\n– Bezañ pinvidokoc’h pe paouroc’h gant ar boutonoù ‘zo un tamm evel c’hoari en un eskemmdi gant ar c’hCAC40 pe ar Nasdaq. N’eo ket aes dihanañ. Ur seurt dramm eo. Gwelloc’h eo lakaat bewech un termen. An termen a cheñcho hervez live an dud met pep hini a ranko kavout pegoulz e vo mat dezhañ/dezhi lakaat harzh.\n– Cheñch tu. Daou zañjer ‘zo. Unan gant ar gar. Dre forzh treiñ war memes tu e teuio kreñvoc’h ar gar a zo war an diavez, ha moanoc’h an hini all. Kentoc’h divalo eget dañjerus e vo. Met dañjerus kenañ e c’hall bezañ evit ar spered. Breur an enklasker Raoult en deus displeget sklaer en deus gwelet tud o koll o spered dre forzh treiñ tro-dro o zi. Sportourien o deus klasket ober ur marathon pe un trail ha mall bras a oa bet gant o zud klask war-lerc’h ar SAMU.\n– Cheñch hent : pa vez gouiet mat tre petra a dalv 100 metr e c’heller dont er-maez un tamm eus hent « ofisiel » ar 100 metr. Ober teir gwech tro an oto kentoc’h eget div wech tro an oto hag ur wech tro ar boubelenn da skouer. Deoc’h c’hwi da ijinañ hentoù dic’hortoz en ho liorzh bihan. Met ne dle ket bezañ un digarez evit truchañ !\nTestenioù hag evezhiadennoù\n– « Koronabalerien ha koronabalerezed kaer ! Evel prezidant kevredigezhioù ar goronabalerien hag ar c’horonabalerezed Breizh Izel on laouen o tisklâr deoc’h ez ofisiel e vo eus ar c’horonabale er Choarioù Olimpik kentañ. Bez’ eus un dalc’h koulskoude peogwir den ebet na oar pegoulz e vo echu gant ar c’hleñved-mañ. Met bezit sur e raio ho prezidant muiañ karet e seizh gwellañ evit ma c’hoarvezo an diskoulm-se an abretañ posubl… » Fañch ar Graet. Gwengamp.\n– « Ma gwreg zo sot gant ar c’horonavale. Etre 5 ha 10 km a gerzh bemdeiz. Ha keit emañ hi o treiñ emaon ar mestr adare war zapet an Tele. Gallout a ran bremañ sellet ouzh traoù a blij din. A-raok he doa lakaet he c’hrabanoù war an Tele hag e ranken heuliañ he dibaboù na oant ket ma re tamm ebet : Koh-lanta, The voice, ar medisin a oar pep tra, ar paotr Plaza a ra ton d’ar merc’hed ouzhpenn 50 vloaz dezhe… Klask a ran lâr dezhi mont da vale d’an noz, war-lerc’h koan hag e c’hellin sellet ouzh filmoù, krogadoù mell-droad hag abadennoù dedennus ». Paul Henaff. Plevin.\n– « Redek ur marathon e stumm ur c’horonabale eo ma fal. Ouzhpenn 420 tro ! Skuizhañ ma c’horf diwar kerzout a rankan ober bemdeiz. Emaon o vont da goll ma spered. Er penn kentañ ez aen da vale er-maez met re start e oa evidon chom dindan ar c’hilometr aotreet. Tost da 500 € am eus ranket paeañ peogwir an archerien zo kouezhet warnon meur a wech ! Met n’eo ket aes redek tro-dro d’an ti. Ar plegoù zo re grenn ha kammdroioù zo e pep lec’h. Ne vern, gallout a rin lakaat ma anv er Guiness Record ! » Denez Hinault. Penmarc’h\n– « An dra-mañ ne blij ket din tamm ebet. Kalz gwelloc’h e vije din c’hoari gant ma zabletenn muiañ garet. Setu an diskoulm am eus kavet. Sentiñ ouzh ma zud a zlean ober bep ur mare. Evit ma vo berroc’h ar binijenn e tapan 2 pe 3 bouton bep tro. Kalz buanoc’h ez a an traoù mod-se. Hag an amzer am eus gounezet o truchañ a vez tremenet ganin war ar c’hador-brec’h a zo e penn al liorzh, a-dreñv ur wezenn fonnus. Ken dalc’het emañ ma zud gant o zele-labour ma ouzon mat-tre ne zeuont ket da lakaat ur sell warnon. Laouen emaint o welet niver ar boutonoù o tigreskiñ hag o kreskiñ buan war an daol ha mat pell-zo… Met mar plij, ne lârit ket mann ebet dezhe ! » Kevin X eus…….\n– « Chañs ‘meus da gaout ur presbital hag ul liorzh bras a-walc’h. Koronabale a ran en ur bediñ Doue ma chomfe ar virus pell diouzh ma fideled. Ur bedadenn a ran bep tro evit a re a zo bet kaset d’an anaon gant ar virus, evit ar re a zo tapet fall gantañ hag evit ar re a zo o vont kuit dizale. Ur bern tud me a lâr deoc’h ! Doue d’o fardono ! Un Ave a lâran da gentañ hag ur Pater war an dro war-lerc’h. Abalamour da se e rankan koronabale e-pad pell c’hoazh…Met ret eo sentiñ ouzh an Aotrou Doue en deus kaset ar c’hleñved-mañ deomp abalamour d’hor pec’hedoù. Klevet ‘meus e oa bet skarzhet dour benniget gant ur viñsaskell war gristenien e Sri Lanka. Ma vefe graet amañ ar memes tra e c’houlennan e vefe graet gant dour benniget eus Lourdes ha ouzhpennet Klorokine ennañ. ». Tad Fañch. Kerneblec’h.\n– « Me ‘zo 99 vloaz ha graet an eil brezel bed ganin e India. Dibabet ‘meus bale 100 gwech 25 metr em liorzh bemdeiz gant ur gerzherell evit stourm a-eneb ar C’horonavirus. E soñj e oan rastell 1000 lur d’ar muiañ. ‘Benn ar fin ‘meus gallet kaout 18 million lur en ur miz ha n’eo ket echu ! Ken brudet hag ar rouanez on deuet da vezañ. N’em eus ket heulhiet en un doare strizh reolennoù ar c’horonabale. C’hwi a oar mat e vez graet mod all bepred gant ar Saozon. Met spered ar c’horonabale ‘zo ganin. Bale a rin betek ma vo 100 vloaz din ! » Tom Moore. Bedfordshire. Bro Saoz.


Elesbed Loren - Wikipedia\n(Adkaset eus Élisabeth de Lorraine)\nMasimilian Iañ hag Elisabeth Renata\nElesbed Loren, pe Élisabeth Renée de Lorraine (1574-1635), a oa merc'h da Charlez III Loren, ha da Claude de France (1547-1575). He zad a oa dug Loren, hag he mamm a oa merc'h d'ar roue gall Herri II.\nEn 1595 e timezas d'he c'henderv Masimilian Iañ hogen bugel ebet n'o doe dre ma oa gaonac'h. Daoust da se en em gleve mat an daou bried. Lirzhin e oa en he yaouankiz, hogen tristaat a reas he doare gant an oad. Devodez e oa deuet Élisabeth da vezañ, ha gant ar relijion hag an oberoù a vadelezh e tremene ar braz eus hec'h amzer, rak karg politikel ne veze lezet ganti.\nE deroù 1635 e rene ar vosenn ha mont a reas an Duged da repuiñ da vanati Ranshofen, tost da Braunau am Inn, e-lec'h ma varvas Elesbed d'ar 4 a viz Genver.\nPell amzer e voe klañv a-raok mervel. Buan ec'h addimezas hec'h intañv evit ober ur pennhêr d'e zugelezh.\nEmañ he bez en iliz Sant Mikael e München. Lakaet e voe he c'halon hag he flugez en iliz Itron Varia Altötting.\nAdtapet diwar « https://br.wikipedia.org/w/index.php?title=Elesbed_Loren&oldid=1535166 »\nKemmoù diwezhañ degaset d'ar bajenn-mañ d'an 4 Du 2013, da 11:58.


Maro Per ar Padelleg\nPublié le 20/10/18 14:13 -- mis à jour le 20/10/18 14:13\nAn Alliance Fédéraliste Bretonne – Emglev Kevredel Breizh a zo bet glac’haret o c’houzout Per Ar Padelleg a oa aet d’an anaon. Hennez a zo bet a-hed e vuhez ur stourmer ampart evit e Vro-c’hinidik hag ar bobl breton.\nGoude bout skoliet en e barrez, Pondi hag an Naoned, Per a oa aet da Baris evit studiañ er Skol al Labourioù Publik. Met a felle dezhañ distreiñ da Vreizh evit derc’hel perzh en un doare efedusoc’h er stourm lesanvet, d’ar c’houlz-se, « emgann an trenioù ». Diwezhatoc’h en deus soursiet dastum ar glad ha sevenadur vreizhat, e Bro Gwened. A felle dezhañ ivez difenn an endro evel prezidant Dour ha Sterioù ha derc’hel perzh er stourm a-enep an uraniom.\nMet n’eo ket tout. Per a oa un den enrollet er politik hag un enor eo bet evit an AFB-EKB kaout anezhañ evel ezel.\nNi zo kas d’e familh hon soñjoù gwelañ ha mirout e vo memor warnañ e-pad pell a amzer.


Komz brezhoneg : ur stourm ?\nPublié le 28/06/17 12:53 -- mis à jour le 00/00/00 00:00\nTrede pennad goude «Istor ar c'helenn dre soubidigezh», hag «Adperc'hennañ ar brezhoneg dre ar skol»\n« En un toull-bac'h emaomp pa gomzomp brezhoneg » eme Vernez Tangi. Gwir pe gaou ? Ha ma ne vefe ket eus Diwan, piv a gomzfe brezhoneg hiziv e- touez ar rummadoù yaouank ? Ha perak e oa ken diaes stourm evit gallout bout skoliataet e yezh ar vro ?\nManifestadegoù, stourm dizehan\nEvit krouiñ ur skol nevez, evit mont a-enep stad bro C'hall, a-enep an Deskadurezh Stad e oa ret kavout doareoù dic'hortoz ha nann-feuls a ziskoueze nerzh ha c'hoant ar Vretoned da gaout ur skol dre soubidigezh. E Karaez, Kemper, Roazhon, Naoned… e oa bet diskouezet an nerzh-mañ. Evit al lise e oa bet aozet ur pezh mell vanifestadeg hag aze e oa splann e rankfe bout staliet lise Diwan e-kreiz ar vro. E « Droit de réponse » gant Polac e 1984 e oa bet ivez un taol kaer evit diskouez nerzh Diwan, mennozh ganet gant ur strolladig a dud e penn Diwan.Komz brezhoneg : ur stourm ?\nEvit krouiñ ur skol nevez, evit mont a-enep stad bro C'hall, a-enep an Deskadurezh Stad e oa ret kavout doareoù dic'hortoz ha nann-feuls a ziskoueze nerzh ha c'hoant ar Vretoned da gaout ur skol dre soubidigezh. E Karaez, Kemper, Roazhon, Naoned… e oa bet diskouezet an nerzh-mañ. Evit al lise e oa bet aozet ur pezh mell vanifestadeg hag aze e oa splann e rankfe bout staliet lise Diwan e-kreiz ar vro. E « Droit de réponse » gant Polac e 1984 e oa bet ivez un taol kaer evit diskouez nerzh Diwan, mennozh ganet gant ur strolladig a dud e penn Diwan.\nAn avel viz : Françoise Morvan, skeudenn Breiz Atao…\nStourm e Breizh a-enep an dud a soñje e oa bed Diwan ur « monde comme si », evel ma lavar titl levr Françoise Morvan embannet e 2002. Daoust ma kaver 60 gwech ar ger « diwan » gant Françoise Morvan en he levr, ne c'heller ket degemer pa lavar e vez skoliataet e Diwan bugale Talbenn broadel Breizh, holl gristenien ha mibien ar vezenn Perrot… N'eus ket a bolitikerezh e Diwan, douget hiziv c'hoazh gant ar garta ha degemeret e vez an holl vugale forzh peseurt relijion pe strollad politiket e vefe o zud.\nAn avel diabarzh : brezhoneg bro Gwened ha gallaoueg\nStourm evit brezhoneg ar vro a zo e karta Diwan ivez, met pell emañ Yann pe Varjan eus (h)e c’h/gazeg. Re alies e vez gwelet c'hoazh gwenedourien yaouank ha na gredont ket mont en o yezh dirak bugale a gomz ur brezhoneg « standard », lesanvet gant lod an « diwaneg », hag ur stourm diabarzh zo da gas evit ma c'hello pep hini ober gant brezhoneg e gorn bro, gant un taol mouezh a zere hag ur yezh pinvidik ha fonnus.\nDIWAN 40 vloaz par le 18/06/2018\nDiwan hag ar brezhoneg: 40 vloaz a zeskadurezh poblek par Kuzul Skoazell Diwan Gwengamp le 09/02/2018\nDiwan : kengred ha buhez a-stroll ? par Kerne Multimédia le 08/01/2018\nInternet ha kleweled : ur chañs evit ar brezhoneg ? par Kerne Multimédia le 04/12/2017\nKan : an diazez ? par Kerne Multimédia le 30/10/2017\nLenn ha skrivañ e brezhoneg hiziv : piv a ra ? par Kerne Multimédia le 08/10/2017\nNerzh krouiñ ha live yezh par Kerne Multimédia le 31/07/2017\nIkastola : 40 vloaz stourm evit ur yezh par Kerne Multimédia le 18/07/2017\nPedagogiezh Diwan : petra eo ? par Kerne Multimédia le 02/07/2017\nDiwan 40 vloaz : ur gronikenn a-hed ar bloaz par Kerne Multimédia le 08/05/2017\n150 enseignants Diwan du secondaire à Carhaix pour un congrès annuel par Kerne Multimédia le 11/11/2016\nDastum a lid e 40 vloaz e 2012 ! par Dastum le 26/03/2012\nBrezhoneg yezh etrevroadel ! Diwan Kistreberzh a gomz e brezhoneg gant ar bed a-bezh par Skol Diwan Kistreberzh le 09/11/2010\nE-pad ar Gouelioù Etrekeltiek, e kinnig deoc'h Diwan stalioù war he stand par Skoazell Diwan an Oriant le 27/07/2010\nWebNoz ispisial 40 vloaz ar Roñsed Mor par Brezhoweb le 05/05/2009\n"An avel diabarzh"\nBa du-mañ vé gwraet "ur bramm" deus an a'el deus an tu-dabarzh.\nJeannotin, pe "an den a wrie brammoù ouzh diabarzh an aeled".


Pajenn:Ledan - Conferançou curius util hac interessant.djvu/22 - Wikimammenn\nPajenn:Ledan - Conferançou curius util hac interessant.djvu/22\nonet, Rouane ar vrô, ul lêo vad eus Caira, ar gapital. Beza e zeus teir vras, hac a so vardro 200 pas an eil ous eben. An hini so e costez an nord e deus c’hoec’h cant pas a hueldet, ha seiz cant pas a ledandet, en carre. Beza e voet tri bloas varnuguent ous o sevel, ha tri c’hant tri uguent mil den a laboure varnezo. Plin a lavar e voe dispignet seiz milion en oignon hac en rabes hepqen : an Egyptianet ancien a voa goall debrerien legumach ! An diou golonen all ne dint na qen huel, na qen teo hac an hini guenta. Ar guelennadurez ancien a ro da gredi e voent grêt évit servich da volzou-bez da famillou ar Rouane, ha penos en hini vrassa e vije deposet corfou ar rouane, goude o maro, hac ebars ar re-all corfou ar rouaneset ha re o bugale. Ar golonennou-se a so bepret en o za ; ha marteze meur a zoudard côs a so c’hoas var ar meaz, hac a elfe comz eus anezo gant guïrionez, rac er bloa 1797, un arme derrubl a Francisien vaillant a voa neuze er vrô-se.\nAdtapet diwar « https://br.wikisource.org/w/index.php?title=Pajenn:Ledan_-_Conferançou_curius_util_hac_interessant.djvu/22&oldid=149786 »\nKemmoù diwezhañ degaset d'ar bajenn-mañ d'an 19 C'hwe 2019, da 20:34.


Pajenn:Le Clerc - Ma beaj Jeruzalem, 1902.djvu/204 - Wikimammenn\nPajenn:Le Clerc - Ma beaj Jeruzalem, 1902.djvu/204\nJezuz. Setu perak, a van da van, ec’h eaz en kreden ar Judevien, hag en o goude en kreden ar gristenien, e vije dastumet eno an holl dud evit ar varnidigez vraz. Gellout a reomp delc’hel d’hen kredi : mes n’euz pec’het ebed evit hen nac’h. Ar Judevien hag ar Vuzulmaned hen kred ken stard ken e teuont en o beo da zibab ’barz an draouien al læc’h e plijo ar muian d’ê bean barnet ennan.\nMe na gemeran ket ar boan da zisken ’vit ober ’vel Muzulmis. Forz ’zo d’in pelæc’h aman bean barnet ? Forz ’zo d’in zoken bean barnet aman pe e læc’h-all ?\nAn drompilh a vezo klevet\nDre-holl, er pevar c’horn ar bed,\nEvit dastum en jeneral\nAn holl dirak an tribunal.\nEun dra hepken a c’houlennan : ma teurveo ar Barner Braz kaout true ouzin.\nAr poz a ver o paouez lenn a zo tennet euz ar pedenno kaer dispar a ve laret en Breiz-Izel dirak ar c’horfo maro. Nag a wech, en em yaouankiz, e zo digoueet d’int mont da gemer lod enne ! Na varve den endro da Wern-Lanrodek, hep n’ajen goude koan da bedi dirakan. Ha me ’lar d’ac’h na vije ket poaniuz evidon na ’vit ar re all chom war benno an daoulin epad eun hanter heur pe ouspenn. Speret ha kalon e vije ’nen gant komzo ar\n↑ Ar Wern a zo eur vereri vraz euz parrouz Lanrodek, o deuz bevet enni epad kant ’la tud Kloarek ar Wern.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/204&oldid=107994 »\nKemmoù diwezhañ degaset d'ar bajenn-mañ d'an 19 Gwe 2017, da 12:02.


thriller | Korn an dudi\nPrisoners / Denis Villeneuve (2013)\nPosted: 21 Genver 2014 in Sinema\nTikedennoù:film amerikan, film polis, Paul Dano, thriller\nPrisoners a zo ur film amerikan doare thriller gant ar sevener kebekat Denis Villeneuve.\nDeuet eo ‘maez war skrammoù ar C’Hwec’hkorn e miz Here 2013.\nE Boston, en ur c’harter trañkil, e krog an istor. Ur familh en em gav e ti mignoned evit lidañ Thanksgiving holl asambles. E pep familh ez eus ur plac’hig, ur c’hrennard, hag ar gerent. Ankouezet o deus ar merc’hed ur c’hoari en ti all, un tammig pelloc’h. Aotreet int mont di, gant ma yelo ar re vras gante. A-benn ar fin e ya kuit o-unan Joy hag Anna hep na ouife ar grennarded. Kudenn : ne zistroont ket. Hag an holl da glask war o lerc’h betek ansav ez int steuziet. Pe tec’het kuit, met perak, pe gwashoc’h, skrapet.\nKlasel-tre eo penn-kentañ Prisoners, un istor bugale aet diwar-wel evel ma vez kalz anezho.\nHogen, buan a-walc’h e komprener eo disheñvel ar pezh en deus c’hoant Denis Villeneuve diskwel deomp eus unan eus rannoù ur stirad skinwel polis boutin (evel Without A Trace da skouer, F.B.I. Portés disparus e galleg). Daoust ma heulier an enklask e vez lakaet kalz ar pouezh war ar pezh a c’hoarvez d’ar re a chom. Ur vamm (Maria Bello) ne ra nemet kousket, lonkañ louzoù ha krediñ (pe ober vann) e tistroio e verc’h. Ur c’houblad (Terrence Howard ha Viola Davis) a chom etre tristidigezh ha spi, o c’hortoz e kavfe ar polis o merc’h. Met dreist-holl e heulier tad Anna, Keller Dover, c’hoariet gant Hugh Jackman. Chaseour eo, hag « amerikan » a-fed tro-spered a gredfen lâret. En em santout ‘ra kablus rak n’eo ket bet gouest da wareziñ e familh. Kavout a ra nul ar polis ha divizout a ra adkavout e verc’h mod pe vod, zoken o vont dreist d’al lezenn. Dre zic’hoanag e teu da vezañ feuls ha da lonkañ.\nE keit-se e ya an enklask war-raok a-drugarez d’an enseller Loki (Jake Gyllenhaal), ur poliser iskis un tamm met mennet-kenañ. Ur c’harr-kampiñ kozh a oa o treiñ er c’harter d’ar mare m’eo « aet kuit » ar merc’hed. E vlenier a zo harzet. Ur paotr iskis eo, Alex Jones e anv, met un namm spered a zo gantañ ha buan e soñj ar polis ne c’hell ket bezañ kablus. N’eo ket ar pezh a soñj Keller Dover avat. Ne gompren ket perak eo bet dieubet Alex ha treiñ a ra da sod gant kement-se.\nPaul Dano, ganet e 1984, a zo evidon unan eus aktourien varrekañ e remziad. Dreist eo e Little Miss Sunshine (ar breur iskis), dreist eo e There Will Be Blood (ar prezeger hanter-fol).\nKen barrek eo er film-mañ, ha ken « cheñchet » ivet (blev, lunedoù, dremmlivaj…) ma ‘m eus lakaet hanter ar film da gompren e oa eñ a c’hoarie Alex. Sapre taol-kaer !\nSuspens a zo, dazlammoù niverus (lod dic’hortoz-mat ha lod aesoc’h da zivinout). An dibenn am eus kavet fin, kavet brav. Hogen, kavout a ran e chom goulennoù zo direspont, pe neuze ne’m eus ket komprenet pep tra.\nAliañ a ran Prisoners d’ar re a blij dezho ar filmoù ankenius doare thriller.\nN’e alian ket d’ar re gizidik avat rak direnkus eo ar film, ha kriz mat un nebeut arvestoù. Diaes eo bet din chom hep treiñ ma selloù a-wechoù, ha koulskoude ne soñj ket din bezañ dreistkizidik.\n50vet pennad Korn an dudi eo hemañ ! 🙂


Le Télégramme - Spered ar vro - Krismenn. Kustumet ouzh an deñvalijenn\nKrismenn. Kustumet ouzh an deñvalijenn\nPublié le 25 mai 2017 Modifié le 25 mai 2017 à 11h12\nPladenn gentañ ar c'haner Krismenn zo deuet er-maezh e miz Ebrel.\nDeuet eo er-maez e bladenn gentañ e-kreiz miz Ebrel. Goude ar beat-box, e kinnig ar c'haner Krismenn kanaouennoù leun a varzhoniezh.\nDeuet eo ho pladenn 'maez d'ar 14 a viz Ebrel. Degemeret mat eo bet ?\nNe ouien ket re 'peseurt mod vefe digemeret. Souezhet on bet e rafe kement a verzh : pennadoù zo bet zoken 'barzh kazetennoù broadel evel Le Monde, Les Inrockuptibles pe Telerama. Ha pedet on bet ba' France Inter ivez. Met pa 'm eus savet ar bladenn, n' em eus ket soñjet e vefe kont evel-se tamm ebet. Penaos e oa bet kroget an traoù ? Graet 'moa anaoudegezh gant tud al label World village/Harmonia Mundi goude un abadenn en Oriant. Pascal Bussi, rener arzel e ti Harmonia Mundi, 'noa kinniget din sevel ur bladenn. Estonet on bet ! Ne 'mije ket soñjet e vefe kinniget an dra-se din. C'hoant 'moa o'r se abaoe pell, met ne gaven ket amzer d'en ober. Un digarez brav eo bet, neuze.\nAnvet eo ho pladenn 'N om gustumiñ deus an deñvalijenn. Petra zo e-barzh ?\nAn albom-se a glask meskañ rap gant kanaouennoù, sonerezh elektronek ha binvioù akoustik. Teñval a-walc'h eo ar c'hanaouennoù, met echuiñ a reont alies gant un « happy end » bihan. « 'N om gustumiñ deus an deñvalijenn » a sinifi e ranker kemer amzer da gompren an traoù. Teñval eo an albom, met un tamm esperañs zo memestra. Un doare eo ivez da gomz deus ar vro, deus Kreiz-Breizh, 'lec'h 'maon o chom.\nAes eo bet skrivañ ar c'hanaouennoù ?\nEzhomm 'm eus kalz amzer evit skrivañ. N'on ket ur c'haner a c'hell skrivañ ur ganaouenn dindan un devezh ! Bet on muioc'h war-zu ar barzhoniezh : muioc'h a skeudennoù eget istorioù a gaver war ar bladenn-se. Ouzhpenn d'ar c'hanaouennoù e vez klevet trouzioù ar vuhez war ar maez : an trouzioù a glevan tro-dro din, pa vezan er gêr. Graet 'm eus ivez poltriji tro-dro ma zi. Un doare eo bet da reiñ un aergelc'h d'an albom dre vras.\nUl labour hir ?\nE-pad tri bloavezh em eus labouret war ar bladenn ! Tri bloavezh, 'lec'h on bet o kinnig abadennoù war al leurennoù gant ar c'haner Alem, ha chomet er gêr da labourat war ar bladenn, war un dro. Kaout ar c'hempouez etre al labour er gêr hag an abadennoù en diavaez n'eo ket bet aes. Setu perak eo bet ken hir.\nKenderc'hel a rit da labourat gant ar c'haner beat box Alem ?\nYa. Kroget e oan da labourat gantañ un nebeud bloavezhioù zo ha kenderc'hel a reomp da ganañ asambles. Pa oan o prepariñ an albom 'moa lakaet anezhañ da selaou ar pezh a raen. Plijet 'neus dezhañ !\nKroget ho poa gant ar c'han-ha-diskan, koulskoude !\nYa, kaner kan-ha-diskan on bet ivez. Daouzek vloaz zo em boa kemeret perzh e Kreiz Breizh Akademi, ur stummadur war ar c'han hengounel, renet gant ar c'haner Erik Marchand. Ar stummadur-se 'neus desket din e oa posupl dont da vezañ kaner a-vicher. Se 'neus sikouret kalz ac'hanon evit n'om lakaat ba' se.\nAbadenn : spectacle, concert\nTeñvalijenn : obscurité\nKustumiñ : s'habituer\nBarzhononiezh : poésie\nKempouez : équilibre.\nChristophe Le Menn, alias Krismenn, s'éloigne une fois encore des sentiers battus. Après avoir chanté du kan ha diskan avec la Kreiz Breizh Akademi et s'être adonné au beatboxing avec Alem, il propose aujourd'hui un CD très personnel où les mots se mêlent aux sons et aux photos pour nous plonger dans une ambiance étrange, envoûtante. « S'habituer à l'obscurité », c'est prendre le temps, ne pas rester sur la 1r e impression, avancer. Un album sombre, « mais chaque chanson se termine par un mini happy-end ».


Theo van Gogh (filmaozer) - Wikipedia\nDiwar-benn ar filmaozer Theo van Gogh eo ar pennad-mañ. M'emaoc'h o klask ur pennad diwar-benn breur Vincent van Gogh, sellit ouzh Theo van Gogh.\nTheo van Gogh (23 a viz Gouere 1957 e Den Haag - 2 a viz Du 2004 en Amsterdam) a oa ur filmazour izelvroat. Drouklazhet e voe gant Mohammed Bouyeri.\n3 Drouklazh van Gogh\n4 E filmoù\nTheo van Gogh a voe ganet e Den Haag, gourvab da Dheo van Gogh, hag a oa breur Vincent van Gogh. E dad, Johan van Gogh e anv, a laboure evit sevijoù kuzh an Izelvroioù. Goude bezañ dilezet ar skol e stagas gant ar sinema, hag e film kentañ, Luger e ditl, a broduas e 1982. Gant daou eus e filmoù e tapas prizioù Gouden Kalf : Blind Date e 1996 hag In het belang van de staat e 1997. Aktour e voe ivez e-barzh De noorderlingen (1992).\nMeur a wech e voe spontet kefredourien yuzev ganr ar pezh a lavaras Theo van Gogh diwar-benn « ar preder yuzev tro-dro da Auschwitz ». A-enep dezhañ e savas an istorourez yuzev Evelien Gans, ha neuze e skrivas van Gogh er gelaouenn Folia Civitatis : « Me' soñj din e ra an itron Gans huñvreoù orgedus, hag enno e vez fouzhet gant Josef Mengele ». E 1991 e rankas paeañ ur c'hastiz abalamour d'e film Moviola, peogwir e oa kaoz ennañ eus « stered melen o fouzhañ e kambreier gaz » hag eus « c'hwezh ar c'haramel » a glev pa vez devet yuzevien tapet gant kleñved ar sukr. E 1995 e voe savet klemm en-dro, peogwir en doa skrivet en ur pennad e oa Jezuz « pesk brein Nazareth ». Ar memes tra a oa bet lavaret c'hoazh gant ar skrivagner Robert Loesberg.\nDa vare dibenn e vuhez e kemmas, hag e tagas dreist-holl an Islam hag ar vuzulmiz, hag a voe lesanvet gantañ « fouzherien bidiez ». E 2004 e kenlabouras gant Ayaan Hirsi Ali (ganti e oa bet savet senario ar film) hag e savjont ur film berr anvet Submission, diwar-benn sujidigezh ar maouezed en Islam. Meur a c'hourdrouz a zegemeras van Gogh goude-se, dre m'en doa diskouezet en e film ur vaouezh en he noazh, skrivet warni frazennoù tennet eus ar C'horan.\nDrouklazh van Gogh[kemmañ | kemmañ ar vammenn]\nD'an 2 a viz Du 2004 e voe gloazet Theo van Gogh gant Mohammed Bouyeri en ul lec'h foran : meur a wech e tennas warnañ gant un arm-tan, betek lazhañ anezhañ. En holl e voe kavet eizh tenn e korf van Gogh. Dic'houzouget, ha tost dibennet e voe ivez van Gogh gan Bouyeri. Bouyeri a blantas ivez div gontell e bruched van Gogh. Ouzh dornell unan eus an div gontell e oa staget ul lizher da Ayaan Hirsi Ali. Daou viz a-raok en doa Theo van Gogh aozet ur film berr anvet Submission, asambles gant Ayaan Hirsi Ali. Er film e tiskoueze van Gogh maouezed a blege da Zoue da gentañ, hag a gaozee war ton an dae da-heul. Lavarout a raent da Allah e talveze sujañ d'e lezennoù kement ha kaout ur vuhez leun a walleurioù, hag e lavarent ivez ne vefent ket mui suj ma ne cheñche ket doare.\nManifestadeg en Dam e miz Du 2004, goude muntr Theo van Gogh\nDa enoriñ Theo van Gogh e voe savet un delwenn anvet De Schreeuw (an huchadenn), gant Jeroen Henneman. Diskouezet e voe ez-ofisiel d'an 18 a viz Meurzh 2007. He gwelout a c'haller en Oosterpark, e karter Watergraafsmeer, en Amsterdam.\nBad (diechu, ar filmañ a oa raktreset e 2005)\n↑ Hanan Nhass, « …kwam Theo van Gogh voor de rechter », Trouw, 22 a viz Du 2004\nAdtapet diwar « https://br.wikipedia.org/w/index.php?title=Theo_van_Gogh_(filmaozer)&oldid=1965289 »\nKemmoù diwezhañ degaset d'ar bajenn-mañ d'an 18 C'hwe 2022, da 08:40.


Pajenn:Le Gonidec - Bibl Santel pe Levr ar Skritur Sakr, eil levr.djvu/401 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/401\nvé réd d’in mervel gan̄-éz, n’az dinac’hinn két. Hag ann holl ziskibled a lavaraz ével-t-han̄.\n36. Neûzé Jézuz a zeûaz gan̄t-hô enn eul léac’h a c’halved Jetsémani, hag é lavaraz d’hé ziskibled : Azézid aman̄, en̄dra ma’z inn da bidi a-hon̄t.\n37. Hag é kéméraz Per, ha daou vab Zébédé, hag é téraouaz tristaat hag en em c’hlac’hari.\n38. Neûzé é lavaraz d’ézhô : Trist eo va éné bétég ar marô : choumid aman̄, ha béḻit gan-én̄.\n39. Hâg ô von̄d eunn nébeût pelloc’h, en em strin̄kaz war hé c’hénou d’ann douar, hag é pédaz, ô lavarout : Va Zâd, mar d-eo galluz, ra’z ai ar c’halir-zé é-biou d’in ; hôgen koulskoudé na vézet két gréat hervez va ioul, hôgen hervez da hini.\n40. Hag é teûaz da gavoud hé ziskibled, péré a gavaz kousket, hag é lavaraz da Ber : Pétrâ ha n’hoc’h eûz két gellet beḻa eunn heur gan-én̄ ?\n41. Béḻit, ha pédit évit na viot két temptet. Râg ar spéred a zô téar, hôgen ar c’hîg a zô gwan.\n42. Mon̄d a réaz adarré eunn eil gwéach, hag é pédaz, ô lavarout : Va Zâd, ma na hell ar c’halir-zé mon̄d é-biou d’in héb éva anézhan̄, ra vézô gréad da ioul.\n43. Hag é teûaz adarré, hag hô c’havaz kousket : râg hô daou-lagad a ioa bec’hiet gan̄d ar môrgousk.\n44. Hag ô véza hô c’huitéet, éz éaz adarré, hag é pédaz évid ann trédé gwéach, ô lavaroud ann hévélep geriou.\n45. Neûzé é teûaz da gavoud hé ziskibled, hag é lavaraz d’ézhô : Kouskit bréma hag arzaôit : chétu é tôsta ann heur é péhini Mâb ann dén a vézô lékéad étré daouarn ar béc’herien.\n46. Savid, ha déomp : chétu é tôsta ann hini am gwerzô (G).\n47. Komza a réa c’hoaz, ha chétu Iuzaz unan eûz ann daouzék a zeuaz, ha gan̄t-han̄ eul lôd brâz a dûd gan̄t klézeier ha bisier, péré a ioa kaset gan̄t pennou ar véleien, hag hénaoured ar bobl.\n48. Hôgen ann hini a werzaz anézhan̄, en doa rôed d’ézhô eunn arouéz, ô lavarout : Ann hini a bokinn d’ézhan̄, hen-nez eo, dalc’hit-hén̄.\n49. Ha râk-tal é tôstaaz ouc’h Jézuz, hag é lavaraz : Béz iac’h, Mestr. Hag é pokaz d’ézhan̄.\n50. Ha Jézuz a lavaraz d’ézhan̄ : Va miñoun, da bétrâ oud-dé deûet ? Neuzé é tôstajon̄t, é lékéjon̄d hô daouarn war Jezuz, hag é talc’hjon̄d anézhan̄.\n51. Ha chétu unan eûz ar ré a ioa gan̄t Jézuz, a astennaz hé zourn, a dennaz hé glézé, a skôaz gan̄t mével prin̄s ar véleien hag a drouc’haz hé skouarn d’ézhan̄.\n52. Neûzé Jézuz a lavaraz d’ézhan̄ : Laka da glézé enn hé léac’h : râk piou-bennâg a gémérô ar c’hlézé, a varvô gan̄d ar c’hlézé.\n53. Ha menna a réz, pénaoz na hellfenn két pidi va Zâd, ha pénaoz na gasfé kéd d’in râk-tâl ouc’h-penn daouzék van̄den élez ?\n54. Pénaoz éta é vézô-hî sévéned ar Skrituriou, pa eo réd é vé ével-sé ?\n55. Enn heur-zé Jézuz a lavaraz d’ar van̄den-zé : Deûd oc’h gan̄t klézeier ha gan̄t bisier évit kregi enn-oun, ével enn eur laer : bemdéz é oann azézet enn hô touez ô teski enn templ, ha n’hoc’h eûz két va c’héméret.\n56. Hôgen kémen̄t-sé a zô c’hoarvézet, évit ma vijé sévénet ar péz a zô bét skrivet gan̄d ar broféded. Neûzé ann diskibled holl, ô véza hé lézet, a dec’haz-kûit.\n57. Ha p’hô dévoé ar ré-man̄ kéméret Jézuz, é kaschon̄d anézhan̄ da dî Kaifaz prin̄s ar véleien, é péléac’h é oa strollet ar Skribed hag ann Hénaoured.\n58. Hôgen Per a heûliaz anézhan̄ a-bell, bété léz prin̄s ar véleien. Hag ô véza éad ébarz, éc’h azézaz é-touez ar mévellou, évit gwélout ann divez.\n59. Koulskoudé Prin̄sed ar véleien, hag ann holl alierien a glaské eunn desténi faoz a-énep Jézuz, évit ma hen lakajen̄t d’ar marô :\n60. Ha na kavchon̄t két, pétrâ-bennâg ma teuaz kalz a fals destou. Hôgen enn-divez é teûaz daou fals-dest,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/401&oldid=154849 »\nKemmoù diwezhañ degaset d'ar bajenn-mañ d'an 20 Her 2019, da 19:32.


Ordrenañsoù ar mezeg Macron\nPublié le 25/04/20 5:45 -- mis à jour le 25/04/20 05:45\nKemennadenn n° 2020.04-04 an 24 Ebrel 2020\nAr prantad diaes a dreuzomp en deus rediet an Erounit gall da gemer divizoù e-sell da stourm ouzh ar c'hleñved-red Covid-19. Evel-se, sevenedigezh al lezenn-difraeañ a aotre da ober dre ordrenañsoù ; abaoe an enkaeadur klok divizet ar 17 Meurzh diwezhañ e tegouezh an ordrenañsoù kentañ, kement darbar a zo kemeret evit surentez pep hini, an ordrenañsoù kentañ a vez embannet war Kazetenn Ofisiel gall ar 26 meurzh 2020.\nAr surentez yec'hedel hepken ?\nTabutal a c'hellfemp war danvez ordrenañsoù 'zo, hogen deuet-fall e vije burutelliñ un Erounit evit bezañ kemeret divizoù en difrae, ha pa vefent kamm, lod anezho o vezañ padet a-raok bezañ divizet. Daoust da-se, reizhwiriek eo en em chalañ diwar-benn al liamm eeun gant ar blegenn a enkadenn gleñved-red, da skouer : penaos e c'hello lakaat e bilibann gounidoù sokial 'zo reiñ an tu da enderc'hel skignadur ar viruz ? (Ordrenañs n° 2020-323 ar 25 Meurzh, Testenn n°52 ar JORF(1).\nKalz grevusoc'h eo an ordrenañs-se a zigor un heskinaderezh d'hor frankizoù en ur oc'h ober ur gwir boest Pandora evidomp-ni holl, testenn n°45 ar JORF(2) : evit hor surentez, e laka e pleustr ar Stad c'hall pevar frosezadur melestradurel a-benn aesaat staliadurioù ar c'hehenterezhioù elektronek !?\nNi, parlamantourien vreizhat, bodet hiziv,\nAn heskinerezh don d'hor surentez yec'hedel a zo staliadur ar stignoù bihan plantet e-barzh hon endro (ha ne soñj ket deomp e servijfent da skignañ brezhoneg), o niver a vo hep mar dekkementet (e-keñver ar stignoù kempred staliet evit an 3G hag ar 4G) en anv goloadur hon tiriad dindan ar rouedad 5G (ur skouer arload a vo : ar c'hirri-tan hep blenier), a c'heller tabutal start war ar bouezusted anezhañ evit ar boblañs.\nPiv a garfe hol lakaat da grediñ e teu an dilamadur frankiz-se diwar un emguzuliata gant ar Poellgor a vod reuziadoniourien (epidemiologourien), viruzionourien ha mezeien ?\nUn dra eo e vefe disoñjet gant Pariz ar c'hontrollerezh sevenet betek-henn gant e Ajañs broadel ar stankterioù ; hogen un dra all eo disoñjal pep pennstur evezhiañ evit a sell ouzh doujañs an talvoudegezhioù a vir ar geodedourien da vezañ dreisteztaolet ouzh ar skinoù elektromagnetek : sellout a ra ouzhimp-ni da gentañ-penn hag hor yec'hed eo !\nSoñjal a ra deomp\nOuzhpenn d'an dañjer nested gant ar stignoù-se hag hor yec'hed, ar roll anezho a dalvezo da skignañ kalz traoù nemet brezhoneg, ha gwashoc'h 'zo, ganto e vo tu gouzout ha douarlec'hiañ gwelloc'h c'hoazh ar re n'int ket a-du ervat gant ar galloud kreiz,\nAn ordrenañs-se a dizh hor yec'hed fizikel hag a heskin ar sevenadur demokratel.\nA-du-rall, e vurutellomp\nAl lakadur en arvar eus hor poblañs, atebeget gant an divizoù-se o tibab traoù 'zo a-raok traoù all, pa 'z eus kaoz eus dañjerioù yec'hedel liammet gant ur c'hleñved-red, dibaboù atebeget gant poelloù armerzhel.\nSplann eo n'o deus ket gallet raktresañ ar gouarnamantoù gall ar c'hleñved-red-se, prouet o deus ouzhpenn e oa evito an armerzh pouezusoc'h eget kraf ar yec'hedouriezh abaoe pell. Testeniet eo ne oa ket ar sistem yec'hedel gall peurvat tamm ebet !\nEn amva armerzhel a-vremañ, e hañval deomp dibardonus en dije an Erounit gall kempred graet fae war e zarbaroù rakenskrivet en e lezenn dezhañ diwar-benn an Evezhiañ yec'hedel, da gentañ-penn gant ar redi a zo da wiriekaat pep bloaz ar voniad produioù dediet d'ar riskloù kleñved-red (maskloù, dilhadoù-diwall, manegoù, produioù douralkoolek, vaksinoù).\nAbeg-bezañ un ospital (pe ur greizenn bareañ) a zo pareañ ar boblañs ha neket respont hepken d'ur poell armerzhel !\nAr Stad c'hall a zifurnez hag a zivarregezh evit ober war-dro ar c'hleñved-red.\nNag ar skiant-prenet, nag ar steuñvoù Diwall he deus enframmet, na muioc'h ar splet-se a garje bezañ bet arsellerezh ur c'hleñved-red diwanet pell diouzh he harzoù, n'o deus gallet kemer perzh er stourm a-enep an arnod a vevomp hiziv.\nPaneve krouidigezh ur poellgor skiantourien arbennik he deus ar Stad kemeret kuzul diganto kent kemer he diviz – Poellgor a statudas gant poan diwar-benn perzhioù ar viruz nevez-se – ez eo bet disoñjet titouroù, nevez, gwir eo ; mererezh enkadenn ar c'hleñved-red-se er broioù all en dije gallet talvezout deomp ha ni d'ober heñvel evelto.\nHag e tiskuliomp gant nerzh ha startijenn,\nAn taol marvus-se darc'haouet d'an Demokratelezh a zo al laeroñsi nevez-hont eus hor frankizoù hiniennel en amboaz d'ur frankiz roet da ardivinkoù pellgehentiñ.\nD'ar frankiz dezroet da oberoù armerzhel emañ staget nac'hadur dilennidi eus ar bobl, pa ne vo ket an ardivinkoù-se rediet da gelaouiñ Maered ar c'humunioù diwar-benn an niver hag al lec'h ma vo staliet ar stignoù-kehentiñ-se a zeuio d'en em veskañ en dremmvro kêriat ha plouezat.\nEr Republik C'hall-se, ma 'z eo diwallerezh o c'hoskor unan eus gourbrientoù ar Vaered, an destenn n°45 a dest ez eo dlead ar Maer sujet da youl Pariz. Daniell Cueff, Maer Langoued (bro Roazhon), a c'hall bezañ test, dre m'en doa embannet ar mellad kentañ o verziñ implij ar glifozatoù en e gumun hag ar Vaered all d'e heuliañ. Ar Republik-se a saotr ster an demokratelezh e-unan !\nNi, parlamantourien vreizhat dilennet ent-demokratel,\nA zegas da soñj d'ar Bobl vreton\nHe doa enebet feuls ha gant gwir abeg ouzh plantadur ar c'hreizennoù nukleel (adal 1974) – un amzer ha na c'hall bezañ anavezet gant ar re a zo dindan 50 bloaz – ha berzh he doa graet, hogen n'emañ ket c'hoazh e goudor klok pa c'hellfe skinoù ur gwallzarvoud nukeel goulakaet bennak a darzhfe en ur vro estren. Da-neuze : dleout a rafe c'hoazh akordiñ he fiziañs da Bariz evit bezañ diwallet diouzh an nukleel ? Ha diogel eo ar Bobl vreton da gaout kapsulennoù iod niverus a-walc'h?\nNiver an darbarioù dibarek kemeret en anv an difrae a c'hall tremen er gwir boas. Ho pezit soñj eus ar re kemeret dindan Prezidantelezh François Hollande(3) (2015 ha 2016) en anv ar stourm enep-sponterezh : lod anezho a zo chomet e pleustr !\nAr speredegezh kalvezadel hag an niverek, ma tiskoulmont kudennoù 'zo, emaint o vont ivez da grouiñ re all. Eus krouidigezh an dinamit da zizoloidigezh an dazgweredusted (ar reaktivite), n'eus nemet ar vuhezegezh hag ar furnez a c'hall bevenniñ ha bihanaat ar riskloù kudennoù bras. Petra eo bevennoù an implij a vo graet warc'hoazh eus an diferadennoù a-vremañ embannet evel amzerel, ha piv a raio war o zro ?\nAr berniadur galloudoù etre daouarn un niver bihan tre a zo un dañjer evit pep hini ! Arc'hantaouiñ an imbourc'herezh, an diorreadur a zeu gwitibunan diwar tud anavezet mat, tud tost kenañ ouzh dibaberien bolitikel. Hogen, ha n'eo ket skiant-faltazi, an teknologiezhioù a-vremañ a ro an tu da ebarzhiñ er vaksinoù ur stignad krugañ. An tatouajoù munud-se a vo lavaret hollret evit hor yec'hed hogen ivez evidomp d'en em zilec'hiañ. E pep amzer, ur gouarnamant a ouio ar pezh emaomp oc'h ober...\nE-barzh hor mennad bonreizhel treset evit Breizh warc'hoazh e talvezo an demokratelezh vreton kement hag ar bobl vreton en he holl renkadoù o kemer perzh enni,\nEn aozadur tiriadel a soñjomp enni, e vo doujet ouzh pep dibarded a zo stag ouzh pep korn-bro eus Breizh, interestoù an dud a c'hallo bezañ douget ha difennet a-drugarez d'ar gwladoù ha d'ar c'hevrennoù. Ur Vreizh emren o vont en-dro dre ur pennstur federal he dije roet tro, pergen, da gemer divizoù diouzhtu-dak, a vent gant al lec'helouriezh, hag he dije graet ur respont dezhañ muioc'h a surentez a-benn mirout ouzh skignerezh ar viruz en un tu, hag evit asuriñ un diwallerezh yec'hedouriezhel en un tu all.\nHag e kemennomp\nDiwar-benn gevier ar Stad c'hall evit kuzhat mankoù, troidelloù en divizadennoù hag en darbarioù kemeret adalek bremañ en amboaz da adsevel an armerzh gall. Bezañ war evezh n'eo ket mui a-walc'h, poent eo enebiñ start !\n"Bez' e vezo un a-raok hag ur goude Covis-19" o deus lezet da vezañ klevet seulabred tudennoù politikel 'zo. A-benn aesaat hollad an darbarioù a bado c'hoazh war-lerc'h an "dienkaeadur" e Bro-C'hall hag e Breizh, kuit da heskinañ hor frankizoù e-doug ur prantad padus, e istimomp-ni ez eo dizonest an disklêriadennoù o tont eus tud a zo diwar ar vedelidigezh nevezfrankizelouriel.\n"C'hwi eo atebeien ho surentez deoc'h !"\nAr vouezh vihan-se a glevomp holl, er meziennoù pe en treuzdougoù boutin a zo ken gwir ma 'z eo tremen poent kemer war hor choug kalz divizoù, setu petra eo hon tonkadur mar fell deoc'h c'hoazh bevañ dishual !\nDa-neuze, e istimomp\nNe c'hell ket mad ur boblañs bezañ difennet ervat nemet pa vez douget ha kontrollet gant ar Bobl hec'h-unan,\nEvit gwarantiñ madoù boutin ur Bobl, ne c'hall Stad ebet arouestlañ (ipotekiñ) e Souverended oc'h en em lakaat en ur blegenn a sujidigezh armerzhel, pa vez kaoz eus madoù dav d'an diwall yec'hedel pergen,\nHag e embannomp\nE rank bezañ an Den, e pep amzer, pouezusoc'h eget an urzhaz armerzhel, koulz hag e tle an Den kemer e kont diwallerezh ha redioù an endro evit pep diviz kemeret gantañ.\nE tegasomp da soñj d'ar Stad c'hall\nEmañ pep diviz kemeret gant Pariz o vont a-enep ar Gwir etrebroadel, dre ma laer gwirioù ar Vroad vreton hag he Fobl, gwirioù douget gant ar feur-emglev nemetañ o talvezout kreñv da lezenn etre Breizh ha Bro-C'hall : Feur-emglev Genver 1498(4).\nHag e pedomp anezhi da\nEn em lakaat a-du gant ar steuñvoù Evezhiañ ha Diwall he deus enframmet hec'h-unan ; seul bouezusoc'h eo da geñver saotradur an aer pergen, rak an debarzadurioù a-vremañ a chom pell diouzh an doareoù dav, da skouer, enkaeadur ar vugale er savadurioù skol : m'emañ raktreset gant ar steuñv kement golc'hedoù tommus ha maskloù ha niver ar vugale, pet skol n'o deus da zebarzhadur nemet ur golc'hed ?\nEn em zizober eus ar c'hiriegezhioù n'eo ket gouest da asumiñ, o lezel hor bro Breizh da gemer an darbarioù a vo mat dezhi, evit interestoù hor poblañs nemetken.\nAwenet mat e vije ma kroufe un Ministrerezh an Demokratelezh, ma 'z eo he youl wirion reiñ ar galloud d'ar Bobl, eviti ha drezi.\n1- Ordrenañs n° 2020-323 ar 25 Meurzh 2020, TESTENN n°52 ar JORF, o tegas darbarioù difraeañ diwar-benn ar vakañsoù paeet, padelezh al labour hag an deizioù diskuizh.\n2- Ordrenañs n° 2020-320 ar 25 Meurzh 2020, TESTENN n°45 du JORF, a-zivout azasadur an termenoù hag ar proseadurioù a c'heller dezreiñ da blantadur pe kemmadur ur staliadur kehenterezh elektronek a-benn asuriñ mont en-dro ar servijoù hag ar rouedadoù kehentiñ elektronek.\n3- Lezenn Titouriñ 2015 ha lezenn enepsponterezh 2016.\nMarie-Monique Robin : la croissance, c'est fini par FC le 03/05/2015\nGervel a ra Kevre Breizh d'ar stourm evit an demokratelezh europat par Kevre Breizh le 27/05/2014\nDisadorn e Valencia (Katalunia) emañ Kevre Breizh o tifenn Europa an demokratelezh ha listed ar yezhoù par Kevre Breizh le 21/05/2014


Dionysos - Wikipedia\nLos borrachos o el triunfo de Baco gant Diego Velázquez e 1629.\nDionysos pe Dionisos (Διώνυσος pe Διόνυσος e gregach) a oa unan eus doueed Hellaz kozh, mab da Zeus ha Semele. Doue ar gwin e oa. Ne oa ket o chom war ar menez Olimp gant an doueed all avat, atav e veze o kantren, pe o vambochat.\nBacchus e oa anvet gant ar Romaned.\n1 Ar mojennoù\n1.2 Gwragez ha bugale\nAr mojennoù[kemmañ | kemmañ ar vammenn]\nMarvet e oa Semele, serc'h Zeus, ha hi dougerez. Evit saveteiñ ar bugel e oa bet tennet eus he c’hof gant Zeus ha lakaet gantañ en e vorzhed da c’hortoz an nav miz dleet a-raok bezañ ganet. Pa voe ganet e voe roet d'ar roue Athamas ha d'e wreg Ino da ziwall. Met dont a reas Hera, gwreg Zeus da c’houzout kement-se, ha ret e voe d’ar bugel tec’hel. Redek bro a reas neuze.\nDelwenn Dionysos, savet da 100vet deiz-ha-bloaz ar bier Qingdao, e Qingdao, Shandong, Sina.\nPa oa Theseüs o tistreiñ eus Kreta gant Ariadne, lazhet gantañ ar Minotaor, en em gavas dant Dionisos en un enezenn. Lezel a reas e wreg gant an doue ha mont kuit da Aten en-dro. Ha Dionysos da gas e wreg d’an Olimp, ha da genderc’hel gant e vuhez bambocher.\nDigant Althaia, rouanez Kalydon, en doe ur mab, Meleagros, a voe advabet gant pried Altea, Oineüs. Digant Afrodite en doe ur mab, Priapos.\nA series of casts showing Dionysos held by the Beazley Archive at the Ashmolean Museum, Oxford.\nHymn to Dionysus, God of All Things Wild\nTemenos of Dionysos, Hellenic polytheist site\nThiasos Lusios, pagan Dionysian organization\nDIONYSSOS - the Greek hero\nAdtapet diwar « https://br.wikipedia.org/w/index.php?title=Dionysos&oldid=1635511 »\nKemmoù diwezhañ degaset d'ar bajenn-mañ, d'an/ar 13 Ebr 2015 da 22:58.


Victorinus - Wikipedia\nMarcus Piav(v)onius Victorinus a oa un impalaer eus an Impalaeriezh c'halian etre 268 ha 270 pe 271 goude ren berr Marcus Aurelius Marius.\nEus ur familh pinvidik e teue ha soudard e oa e-pad ren Postumus. An titl a d-"tribunus praetorianorum" a oa gantañ e 266/267 ha konsul e voe asambles gant Postumus e 268 pe 267. Goude marv Marcus e voe anvet Victorinus da impalaer gant e soudarded en Augusta Trevorum (Trier bremañ). Anavezet e voe da impalaer gant proviñsoù Galia hag Enez Vreizh met pas gant re Spagn a yeas en-dro e-barzh an Impalaeriezh roman.\nRet e voe dezhañ adkemerout Augustodunum Haeduorum (Autun) bremañ pa felle d'ar gêr-se mont en-dro e-barzh an Impalaeriezh roman. E-pad seizh miz e voe sezizet ar gêr ha peurbeliet goude he c'houezhadenn.\nE 270 pe 271 e voe muntret Victorinus gant Attitianus, un ofiser en-defe debochet e wreg. Mamm Victorinus, Victoria, a zalc'has ar galloud un tammig goude e varv hag urzh a roas ma vefe doueet. Hi a baeas al lu evit ma vefe choazet Tetricus de vont war-lerc'h e vab.\nUnan eus an Tregont Mac'homer e ra anezhañ an Historia Augusta. Hervez ar skrid-se en doa ur mab, Victorinus ar Yaouankañ, a voe lakaet da impalaer war e lerc'h met a voe muntret hogozik diouzhtu.\nMarcus Aurelius Marius Impalaer an Impalaeriezh c'halian\n268 - 270 pe 271 War e lerc'h:\nDomitianus pa/ha Tetricus I\nAdtapet diwar « https://br.wikipedia.org/w/index.php?title=Victorinus&oldid=1789947 »\nKemmoù diwezhañ degaset d'ar bajenn-mañ d'an 17 Ebr 2018, da 12:37.


Lec'hiadur 8vet arondisamant Berlin\nNeukölln a zo 8vet arondisamant (Bezirk) Berlin. E su ar gêr emañ, hag an arondisamant pobletañ eo. Da vare rann Berlin e oa eus tu ar c'hornôg. Da vare adreizhadenn 2001 eo bet unan eus an teir fastell-vro a zo deuet da vezañ arondisamantoù hep ma vefe kemmet o bevennoù. Ennañ e kaver ar c'hêriadennoù da heul : Neukölln, Rudow, Britz, Gropiusstadt ha Buckow.\nGorread : 44,9 km²\nPoblañs : 305 738 annezad (31/07/2007)\nStankter ar boblañs : 6805 annezad /km²\nAnv a voe graet eus Neukölln evit ar wech kentañ e 1360. D'ar mare-se e oa ur gêriadenn anvet Richardsdorf. Frederick William I Prusia en em stalias eno e 1737, d'ar mare-se e oa anvet Rixdorf. E 1874 e oa 8000 annezad, 15000 dek vloaz goude. D'ar 1añ a viz Mae 1899 e teuas da vezañ ur gêr dizalc'h, hag an anv Neukölln a voe roet dezhi e 1912 diwar anv lodenn goshañ Berlin. E 1920 e teuas da vezañ ul lodenn eus Berlin Veur. Gropiusstadt a zo bet savet etre 1966 ha 1975, diwar steuñv Walter Gropius. Damheñvel ouzh La Defense e Pariz eo, hag ennañ ez eus ouzhpenn 60000 annezad.\nKarterioù an arondisamant\nHeinz Buschkowsky (SPD) eo ar maer. E parlamant an arondisamant e kaver (niver a zileuridi) :\nBündnis 90 / Die Grünen : 6\nDie Linke : 3\nGRAUE : 3\n(de) WebSkinwel Berlin, Neukoelln\nAdtapet diwar « https://br.wikipedia.org/w/index.php?title=Neukölln&oldid=1903917 »\nKemmoù diwezhañ degaset d'ar bajenn-mañ d'an 31 Mae 2021, da 21:50.


Journal de Renaud Camus, lundi 23 juillet 2018\ncréée le mardi 24 juillet 2018, 12 h 19Plieux, lundi 23 juillet 2018, une heure vingt du matin (le 24). Je crains d’être un peu cœur d’artichaut, en matière de maisons — à toutes celles que ~~~ ~~~~~ ~~~ ~~~~~~~ ~~~~~~~~~ ~~~ ~~~~ ~~~~~~~~ ~~~~~~, ~~~ ~~~~~ beaucoup.\nAinsi ~~~ ~~~~~~~, qui a l’air ~~’~~~~ ~~~~~~~~~ ~~~~~~ ~~~~~~~~~~ ~~~ ~~~ ~~~~~~~~~~~~, ~~~~ ~~~ ~~~~~~~~ ~~~ ~~~~~~-~~~~~~~-~~~-~~~~~~~, ~~~~~~ ~~~~~~-~~~~~~~~-~~’~~~~~ ~~~ ~~~~~~~, ~~~~~ ~~~ ~~~~~~~~~~ : ~~’~~~~~~~~ ~~ ~~~~~~~~~~~ ~~~ ~~~~~~~~~~~~~ ~~~ ~~~ ~~~~~~~, il n’a aucun ~~~~~~~ ~~~~~~~, ~~~ ~~~ ~~~~~~~ ~~ ~~~~~ ~~~ ~~~~~~ ~~~~~~~ ~~’~~~~~~~~~ ~~~~~ ~~~~ ~~~~~~~~~ ~~ ~~~~ ~~~~~ ~~~~~~~~, ~~~ ~~~~~~~ ~~~~ ~~’~~~~~~, ~~~ ~~~~~, ~~~~~ ~~~~~~~~~~ ~~~~~~~~~ vers les monts ~~~ ~~~~~~, ~~~ ~~~~~ ~~~~~ ~~~~~~~, ~~~ would be ~~~~~~~. ~~~ ~~~~~~~~~ ~~~~~~ ~~~~~~~~~ ~~~~~~~~ ~~~~~~ ~~~ ~~~~~ ~~~~~, ~~~~~ ~~~ ~~~~~~~ ~~~~~~~~~, ~~~ ~~~~~~~~~ : ~~~ ~~~~~~~~~ renduire, remettre des ~~~~~~~~~ ~~~ ~~~~~~~~ ~~~ ~~~ ~~~~~~ ~~~~ ~~~~ ~~~~~~~~~, ~~~~~~~ ~~~~~~~~~ ~~~~~~~ ~~~~~ ~~~~~~~~ ~~~ ~~~~. ~~’~~~~~~ ~~~~ ~~~~ ~~’~~~~~~~~ ~~~~ ~~~~~ ~~~~~~~~~~~ ~~’~~~~~~, ~~~~~ ~~~~ ~~~~~~~~~~ avec Paris, et ~~~~~ ~~~~~~~ ~~~~~ ~~~ ~~~~-~~~~~~ ; ~~~ ~~~~~~~~, ~~~~~~~ ~~~~ ~~~~~~~~~~~~~ ~~~ ~~~~~~~~~~~~ ~~~ ~~~~-~~~-~~~~~, ~~~’~~~ ~~’~~~~ ~~~~~ ~~~~~~~~~, ~~~ ~~~~ ~~~ ~~~ ~~~~~ ~~ ~~~~ — ~~~~~ ne pratiquions pas ~~~ ~~~~~ ~~~ ~~~~~~~~~~, ~~~~~ ~~~~ enfance.\nLa ~~~~~~~ ~~~~~~ ~~~ ~~~~~~~~ ~~~~ ~~~~~ ~~~ ~~~~~~, ~~~~~ ~~~ ~~~~~~~~, ~~~~~ ~~~ ~~~~~~~. ~~~~~~~~~~ ~~~~~~~~~~, ~~~~~~ ~~~~, ~~~~~ ~~’~~ d’ouvertures que sur ~~~ ~~~~~ ~~~~~ ; ~~~~~~~ ~~~~~-~~~~~~ ~~~~~~~ ~~~~~~~~~~~ ~~~~~~~~~~~, ~~~ ~~~~~ ~~~~~~~ ~~~ XIVe ~~~~~~~ ~~~ ~~~~~~. ~~~ ~~~~~~~~~~~~~ ~~~~~~~, ~~~~ ~~’~~ ~~~~~~~~~~, ~~~~ ~~ ~~~~~~~~~ ~~’~~~~~~~~~~ ~~’~~~~ ruine. L’intérieur est ~~~~~~~~~~~~ ~~~~~~~~, ~~~ ~~~~~~~~ ~~’~~~~~~~ ~~~~ ~~~ ~~~~~ ~~~~~, ~~~~~~ ~~’~~~~ ~~~~~~ ~~~~~~~~~. ~~~~~~~~~, ~~ ~~~~~ ~~~~~~ ~~~~~~~ ~~’~~~~~~~~~ ~~~ ~~~~~~~ ~~~~~~~ ~~~ ~~~~~~ ~~’~~~~~ ~~~~~ ~~~ trou, qu’il partage ~~~~~ ~~~~ ~~~~~~~ ~~~~~~~~~~~~~ agricole.\nLe ~~~~~~~~ ~~~ ~~~~~~~~, ~~~~ ~~~ ~~~~~ ~~~~~~~~ ~~~ ~~~~~~~~, ~~~~~ ~~~~~~~ ~~~~~ ~~~~~ ~~~~~ ~~~ ~~~~~~~~~, ~~ ~~~~~ ~~~ ~~~~~~ ~~~~~~ ~~~~~~~ d’altitude, lui, est ~~~~~ ~~~~~~, ~~~~~ ~~~ ~~~~~ : ~~~ ~~~~~~ ~~~~ ~~~ ~~~~~~~~~ ~~~~ ~~~~~~~~. ~~~ ~~~~~~ ~~~~~~ ~~~ ~~~~~~ ~~~ ~~~~~~~~~ ~~~’~~~ ~~~~~~ ~~~~~ ~~~~~ ~~~~~ ~~~~, ~~~~~ ~~~ cas incertain où ~~~ ~~~~~~~~~ ~~~~~ ~~~~~~~. ~~~ ~~~~ ~~’~~~~~~ ~~~~~~~~ ~~~ ~~~~~~~~~ ~~~~ ~~~~ ~~’~~~~ ~~~’~~~ ~~~~ ~~~~~~~ ~~ ~~~~ ~~~~~~~~~~ ~~~~~~~~~~, ~~~~ ~~~ ~~~~~~~~~~ ~~~~ ~~~~~~~ ~~~ ~~~ vente — il ~~~~~~~~ ~~~ ~~~~~~~~~~ ~~~ ~~~~~ ~~~~~ ~~~~~~~~ ~~ ~~~~. ~~~~~ ~~~~ ~~~~~~~~~~~ ~~~~ ~~~~~~~ ~~~ ~~~~~~~~~, ~~~~~ ~~~~ ~~~~~~~~~ ~~~~ ~~~~~~~~~ ~~~~~ ~~~ ~~~~~~~~, ~~~ ~~~~~~~~ ~~~ son ami, en ~~~~~~~~~ ~~~~~~ ~~~~ ~~~~~~~~~~, ~~~~ ~~~~~~~ ~~~~~~~, ~~’~~~~~~~~~ ~~~~~ ~~~~~~, ~~~ ~~~~~ ~~~~ ~~~ ~~~~~~~~ ~~~~~-~~~~~. ~~~~~ ~~~~~~ ~~~~ ~~~~~ ~~~ ~~~~~, ~~~~~~ ~~~ ~~~~~~~~, ~~~ ~~~~ plus haut que ~~~~ ~~~~ ~~~ ~~~~~~~~ ~~~~~ (“~~~ ~~~~~~ ~~~ ~~~ ~~~~~~~ ~~~ ~~’~~~~~”, ~~~~ ~~~ ~~~~~~~~~ ~~~~~~~~~~~~~) : ~~~~~ ~~~~~ ~~~~~~ ~~~~ ~~~ ~~~~~~~ ~~~ ~~~~~~~~~~~~ ~~~~~~~~~, ~~~ toutefois paraissent se ~~~~~~~~~~~, ~~~ ~~~~~, ~~~ ~~~~~ ~~~~~~~~~~~~ ~~~~~~~~ ~~~ ~~~~~~~~~ : ~~~~~~~~~~~~~ ~~’~~~ ~~~~~~~~ ~~~ ~~~~~~~~~, ~~’~~~ ~~~~~~~~ ? ~~~ ~~~~~~ ~~~~~~~ ~~~~ ~~~~~~ ~~’~~~~ ~~~’~~~ ~~~~~ ~~~~~~~~ ~~~ ~~~~~~~~ on atteint de ~~~~~~ ~~~~~~~~ ~~~ ~~~~~~ ~~~~~, ~~~~~~~~, ~~~~~~ ~~~ ~~~~ ~~~~~, ~~~~~ ~~~~~~~~~~~ ~~ ~~~~~ ~~~~ ~~~~~ ~~~~~~~~~~~ ~~~~~, ~~~-~~~~~~~ ~~~ Saulzet-le-Froid.\nDe ~~~~~~ ~~~~~~ ~~~ ~~’~~ ~~~~~ ~~~~~ songer. Mais il ~~~ ~~~ ~~~ ~~~~~~ ~~~~~ ~~’~~~~~~ : ~~’~~~~ ~~~~~ ~~~~~~~ ~~ ~~~~~ ~~~’~~ ~~~~~~.\nvoir l’entrée du lundi 23 juillet 2018 et ses 17 images dans Le Jour ni l’Heure


Pepin Italia - Wikipedia\nPepin, ganet e miz Ebrel 773 pe 777 ha marvet e Milano d'an 8 a viz Gouhere 810, a oa mab an Impalaer Karl Veur, roue ar Franked, ha Hildegard Vintzgau. Roue al Lombarded hag Italia e voe adalek 781 betek 810, dindan renerezh e dad.\nTrede mab an Impalaer e oa, hag an eil digant e wreg Hildegard.\nKarloman e oa e anv pa oa bet badezet gant ar pab Adrian Iañ, met kemm a reas e anv e Pepin pa voe roet kurunenn houarn rouaned al Lombarded dezhañ gant ar pab Adrian Iañ d'ar 15 a viz Ebrel 781, goude d'e dad bezañ bet trec'h war ar roue lombard Dider. Anv e vreur henañ, Pepin an Tort e oa, ha hini e dad-kozh Pepin Grenn. Kement-se a ziskoueze e oa dishêret e vreur, savet a-enep o zad, hag e oa dezhañ e teuje an impalaeriezh war-lerc'h e dad.\nDre ma oa yaouank avat e voe roet dezhañ Adalhard, abad Corbia, da vestr ha kuzulier.\nEn Italia e labouras da greskiñ impalaeriezh ar Franked. E 791 e kasas un armead Lombarded da vrezeliñ e traoñienn an Drava hag e reas freuz ha reuz e Pannonia e-keit m'edo e dad oc'h ober kemend-all a-hed an Danav, e bro an Avared.\nE 793 ez eas Pepin d'ober brezel d'al Lombard Grimoald, dug Benevento, a nac'he e anavezout evel roue.\nD'ar 6 a viz C'hwevrer 806 e Thionville, pa voe kaoz eus rannañ an impalaeriezh war-lerc'h marv Karl, e voe kadarnaet e c'halloud en Italia ha roet dezhañ Bavaria ha Karintia ouzhpenn. E 810 e sujas kêrioù Dalmatia hag e lakaas seziz dirak Venezia. C'hwec'h miz e padas, ha ne zeuas ket a-benn. Abalamour d'ar c'hleñvedoù tapet er paludoù en-dro da gêr e rankas arme Pepin en em dennañ. Mervel a reas prestik goude.\nMont a reas neuze kurunenn Italia gant e vab Bernez, met an impalaeriezh a voe roet d'e vreur yaouank Loeiz an Deol.\nDimeziñ a reas da Vertha, merc'h Gwilherm Gellone, kont Tolosa, ha pemp merc'h o devoe :\nAdelaid, a zimezas da Lambert Iañ Naoned, kont Naoned\nAdula (Atala), Gundrada, Bertha ha Theodrade (Tetrada).\nDigant e serc'h Chrothais, a vije bet kar da Adalhard, eo en dije bet e vab Bernez, roue Italia, tad lignez an Herbertizien.\nAdtapet diwar « https://br.wikipedia.org/w/index.php?title=Pepin_Italia&oldid=1867331 »\nKemmoù diwezhañ degaset d'ar bajenn-mañ d'an 6 Meu 2020, da 17:29.


Ingeborg Danmark (rouanez Bro-C'hall) - Wikipedia\nIngeborg Danmark (rouanez Bro-C'hall)\nUr pennad Ingeborg Danmark zo ivez.\nIngeborg Danmark, rouanez Bro-C'hall.\nPajenn eus levr-salmoù Ingeborg, war-dro 1200. Mirdi Condé (Chantilly).\nLizherenn aourlivet E, levr-salmoù ar rouanez Ingeborg Danmark, war-dro 1200, Ms. 66. Mirdi Condé, Chantilly.\nIngeborg Danmark (pe Isambour, Ingeburge; Ingelburge, Ingelborg, Isemburge) (1175 – Corbeil, 1236) a oa ur briñsez eus Danmark hag a zimezas d'ur roue gall Fulup II an Aogust (1165 -1223), hag a voe kaset kuit kerkent hag an deiz war-lerc'h.\nMerc'h e oa da Valdemar Iañ Danmark ha da Sofia Minsk, ha c'hoar da Knut VI ha Valdemar II, rouaned Danmark.\n1 An intañv\n2 An eured\n3 Goude an eured\n4 Pried nevez\n4.1 Kentañ sened-Iliz\n4.2 Eil sened-Iliz\n4.3 Trede sened-Iliz\n4.4 Pevare sened-Iliz\n5 Prizoniadez politikel\nAn intañv[kemmañ | kemmañ ar vammenn]\nIntañv e oa ar roue gall, marvet e wreg yaouank Izabel Hainaut. Abaoe daou vloaz e klaske ar roue ur bried all. Kavet gantañ c'hoar roue Danmark, a rankas paeañ ur bern arc'hant evel argouroù. Dimeziñ d'ur briñsez danat a felle d'ar roue gall abalamour da gaout skoazell digant he bro a-enep Bro-Saoz. Ur gaer a blac'h e oa, hervez an testoù, ha desket mat. Kaer e oa an argouroù ivez: 6000 mark arc'hant.\nAn eured[kemmañ | kemmañ ar vammenn]\nD'ar 14 a viz Eost 1193 e voe lidet an eured en iliz-veur Amiens, ha kurunennet ar briñsez en deiz war-lerc'h. E-pad an noz e savas heug er roue ouzh e wreg ma reas e soñj kas anezhi kuit d'he bro. Ne gomprener ket perak e c'hallas ar soñj trumm-se dont d'e benn. Hervez an testoù e oa tres nec'het bras gant ar roue e derc'hent an eured. Antronoz an eured e c'houlennas ar roue, hep lavarout perak, digant kannaded Danmark kas Ingeborg ganto d'o bro en-dro. Nac'h a rejont, ha kuit ez ejont hepti kerkent.\nGoude an eured[kemmañ | kemmañ ar vammenn]\nKaset e voe ar wreg nevez rak-tal da brioldi Saint-Maur ha goude da gouent Cysoing. Ha Fulup da gregiñ da glask terriñ an eured. Goulenn a reas ar roue gall digant ar pab terriñ an dimeziñ war-zigarez ne vije ket bet kaset da benn-vat, met ar wreg a lavaras e oa bet, ma rankas ar pab nac'h e aotre ouzh ar roue gall.\nDaoust da se e voe embannet an dorr-dimeziñ gant arc'heskob Reims, Guillaume de Champagne, eontr d'ar roue. Ar rouanez a oa hec'h-unan, hep skoazell ebet, ne gomze na galleg na latin. Kement-se ne vire ket outi da ziskouez hec'h enebiezh gant un nebeudig geriennoù latin: « mala Francia » « Roma, Roma », emezi, evit goulenn kas keloù d'ar pab Celestinus III.\nFulup a wele en doa bet an dizober eus e wreg hag e oa dizimez adarre, a drugarez d'e eskibien sikourus, setu ma klaskas ur rouanez all da Vro-C'hall evit kaout ur pennhêr. Met anavezet e oa stad Ingeborg en holl lezioù Europa, ha ne oa ket aes dezhañ kavout plac'h na tad-kaer. A-du ganti e oa un toullad mat a briñsezed. Hervez he levr-salmoù e ouzomp e anaveze istor ar gontez Éléonore de Vermandois, nizez da Eleanora Akitania, a oa bet bac'het gant ar roue saoz Herri II (Bro-Saoz) e-pad 14 vloaz.\nPried nevez[kemmañ | kemmañ ar vammenn]\nRet e voe da Fulup tremen gant un dimeziñ bihanoc'h e lufr, ha kemer Agnes Merania, merc'h da Berthold IV von Diessen, dug Merania. A-hervez e oa pitilh ganti, n'eus forzh penaos e oa gwelloc'h dezhañ bezañ rak diaes e vije bet kavout unan all goude pezh a oa c'hoarvezet.\nDic'hortoz da Fulup e oa enebiezh ruz Ingeburge, rak kavout a rae dezhañ e vije deuet a-benn anezhi buan. E gwirionez e chomas bac'het rouanez Bro-C'hall e-pad 20 vloaz, ha dismegañset, mezhekaet e voe, kaset a gouent da garc'har. Pevar sened-Iliz a voe aozet gant ar bibien diwar-benn an afer priedoù-se: bep tro e voe diskleriet fraezh e oa peurdidalvoud an arguzennoù da derriñ an dimeziñ. Kenwadelezh ne oa ket, kaset e oa bet an dimeziñ da benn, fellout a rae d'ar wreg chom dimezet dirak Doue, ne oa nemet ar roue a rae fae war ar sakramant.\nKentañ sened-Iliz[kemmañ | kemmañ ar vammenn]\nD'ar 7 a viz Mae 1196 e voe bodet ur Sened-Iliz gant ar pab Celestinus III e Pariz, evit sevel un emglev etre an daou bried, met tro wenn a reas, abafet ma oa an dud gant ar roue hag al lez. Ingeborg a zisklerias fraezh bout a-enep an torr-dimeziñ. Kreñvoc'h a se e voe goulennet gant ar roue. Bac'het e voe ar rouanez e tour Étampes evit gallout lidañ e eured gant Agnes Merania d'ar 1añ a viz Mezheven 1196.\nEn 1198 e fellas d'ar pab nevez Inosant III plediñ da vat gant afer Ingeborg. Dre veur a wech e c'houlennas digant ar roue gall reiñ he lec'h ha renk en-dro d'ar rouanez ha da gas Agnes Merania kuit. Gourdrouz a reas eskumunugañ ar roue ma ne gouske ket gant e wreg hervez lezenn an Iliz. Er bloaz-se e varvas Sofia Minsk, mamm Ingeborg.\nEil sened-Iliz[kemmañ | kemmañ ar vammenn]\nD'ar 6 a viz Kerzu 1199 e voe aozet ur sened-Iliz all gant ar pab Inosant III e Dijon, ha torret e voe eured Fulup hag Agnes. Eskumunuget e voe ar roue, ha prest e oa ar pab da lakaat embann-berzh war rouantelezh Bro-C'hall.\nTrede sened-Iliz[kemmañ | kemmañ ar vammenn]\nD'ar 15 a viz Genver 1200 e voe dalc'het sened-Iliz Vienne (hiziv en Isère). Pa ne zeue ket an doareoù diplomatek da benn-vat e voe embannet berz war Bro-C'hall gant kannad ar pab Pierre de Capoue. Forzh ebet ne reas Fulupgant kement-se, met meur a zen a gasas da Roma evit klask lakaat fin d'an eskumunugenn rak abalamour dezhañ ne c'halle ket ar bobl kaout sakramantoù an Iliz ha krog e oa an dud da glemm. D'ar 7 a viz Gwengolo 1200 evoe bodet ar breujoù e Rambouillet ha kemennet da Agnes ne oa ket anavezet an dimeziñ gant Roma. Ar roue a daolas bec'h an torr-dimeziñ war e eskibien. Ingeborg a oa bac'het pell-mat diouzh Pariz, ha n'eo ket en Etampes e oa, a voe degaset da gastell ar rouanezed, da Saint-Léger-en-Yvelines.\nE miz Gwengolo 1200 e voe tennetan embann-berz gant ar c'hardial Octavien, ha kement-sea voe tamallet dezhañ gant ar pab Inosant III rak chomet e oa Fulup gant Agnes en enep d'e c'her.\nPevare sened-Iliz[kemmañ | kemmañ ar vammenn]\nEn miz Meurzh 1201 e voe galvet an eskibien gant ar c'hardinal Octavien, kannad ar pab d'n em vodañ en ur sened-Iliz e Soissons da ober ar posez gortozet ha di e teuas Ingeborg. ne deuas ket Fulup a-benn da lakaat terriñ e zimeziñ ha ret e voe dezhañ kas Agnes kuit da b-Poissy, ha hi o tougen o zrede bugel. Dieubiñ Ingeborg a reas ar roue neuze.\nKement-se avat ne oa nemet un dro-widre evit dont a-benn da lakaat an iliz da anavezout an daou vugel bastard en doa bet gant Agnes hag Ingeborg a voe kasebuan en-dro d'he bac'h, da Etampes. D'an 20 a viz Gouhere 1201 e varvas Agnes er gwentloù hag he bugel prestik goude. E miz Du e voe anavezet besterd Fulup hag Agnes evel e vugale hervez lezenn an Iliz gant ar pab Inosent III war zigarez e oa dimezet ar vaouez a feiz vat dre ma krede e oa bet torret dimeziñ Fulup hag Ingeborg gant an Iliz a-raok. Adalek dibenn 1201 e oa sklaer an traoù, ha rankout a rae Ingeborg dont e-maez eus he c'harc'har, en Etampes. Met ne fellas ket d'ar roue gall plegañ, dreist-holl pa wele en doa daou vab. Kement-se ne viras ket outañ da glask fortuniaén adarre dre ma ne oanemet 36 vloaz. E 1202 he devoa Ingeburge skoazell digant ar pab Inosant III ha kannaded Danmark. Mervel a reas Knut VI, he breur henañ, ha roet kurunenn Danmark d'he breur Valdemar II. Stagañ a reas Fulup neuze da heskinañ Ingeborg evit ober dezhi mont da leanez pe goulenn dizimeziñ hec'h-unan.\nKlemm a reas ar pab abalamour ma veze graet vil d'ar rouanez, kondaonet d'ur vuhez en dienez pa oa rouanez Bro-C'hall, merc'h ha c'hoar da rouaned.\nEn 1205 e c'houlennas Fulup an torr-dimeziñ abalamourma ne oa ket bet kaset an eured da benn-vat, goude ma oa bet ar pab o c'houlenn digantañ kousket gant e wreg evit ma komprenje ar roue ne oa ket da vout heuget ganti, ha kement-se en devoa bet lavaret Fulup ober, dre ziv wech, en Amiens hag e Saint-Maur, e deroù o disparti, hag ivez en Etampes goude sened-Iliz Dijon, evel ma lavaras Ingeborg d'ar c'hardinal Octavien.\nEtre 1205 ha 1209 e c'hanas ur mab, Pierre-Carolus anavet evel Pierre Charlot a voe eskob Noyon a roas e skoazell d'ar roue gall Loeiz IX en e groaziadeg.\nSoñjet en dije ar roue addimeziñ adarre, marteze da vamm e vab bastard, an itron a Arras kevrinus-se ha e zesker mann diwar he fenn en dihelloù.\nPrizoniadez politikel[kemmañ | kemmañ ar vammenn]\nHeug ouzh ur wreg evel hennezh n'eus ket par dezhañ en istor an dimezioù rouaned pa ouie ar rouaned c'hall lakaat o folitikerezh ha mad o rouantelezh da dremen dirak kement tra all, daoust d'an avoultriñ pe d'an eskumunugañ, evel a c'hoarvezas gant ar roue gall Roperzh II.\nPoan zo o kompren e vije bet ken euzhus a gorf ur plac'h 18 vloaz ken e verite tremen 20 vloaz en ur vac'h abalamour da se. Koulskoude n'haller ket disteurel an arguzenn. Daoust da se ne weler ket perak ez eas Fulup en he gwele ma kave anezhi ken divalav na perak e kontas gevier goude pa lavaras ne oa ket bet kaset an eured da benn-vat.\nIstorourien zo o deus gwelet e dieubidigezh Ingeburge en 1213 un dro-widre a-berzh ar roue gall hag a oa o klask skoulmañ emglevioù evit mont da aloubiñ Bro-Saoz. Gallout a raje Fulup bezañ klasket skoazell Danmark evit kemer kurunenn Yann Dizouar e bro-Saoz met n'en devoa ket c'hoant kaer roue Danmark lakaat e fri en aferioù saoz ken, na dreist-holl en tabutoù etre Gall ha Saoz, ha kement-se a oa bet lavaret fraezh d'ar gannaded c'hall da vare an dimeziñ gant Ingeborg. Setu ne reas mann Valdemar II evit kemer perzh en abadenn-se. Chom a reas al listri gall er perzhier gall ha mont a reas Fulup da vrezeliñ ouzh ar Flamanked na felle ket dezho reiñ o skoazell dezhañ ivez.\nDegemer a c'haller an displegadur-se pa weler personelezh daouduek Fulup II.\nE-pad 20 vloaz eta e chomas Ingeborg Danemark e karc'haroù gall. Dieubet e voe en 1213 ha mont a reas da vevañ er prioldi a lakaas sevel e Saint-Jean-en-Isle (Corbeil)\nEn he zestamant e c'houlennas bout beziet en iliz-veur Sant-Denez, hogen nac'het e voe outi gant mab-bihan an Aogust, Loeiz IX.\nIzabel Hainaut Ingeborg Danmark War he lerc'h\nGérard Morel, Ingeburge, la reine interdite, Paris, 1987\nRégine Pernoud, Ingeburge de Danemark, Paris, 1989\nAlex Sanmark, The Princess in the Tower (History Today, C'hwevrer 2006)\nAdtapet diwar « https://br.wikipedia.org/w/index.php?title=Ingeborg_Danmark_(rouanez_Bro-C%27hall)&oldid=1991257 »\nKemmoù diwezhañ degaset d'ar bajenn-mañ d'an 6 Mae 2022, da 09:09.


Pride (film, 2014) - Wikipedia\nPride (film, 2014)\nPride ("Lorc'h") zo ur film breizhveuriat savet gant Matthew Warchus ha deuet er-maez e 2014.\n1 Danvez ar film\n2 Un istor awenet gant darvoudou gwir\n2.1 An tudennoù\n2.2 An darvoudoù\nDanvez ar filmAozañ\nUr strollad heñvelreizhidi a glask sikour mengleuzierien en o stourm, er bloavezhioù 1980. Tremen a ra an istor e Londrez hag e Kembre. Dastum a reont arc'hant evit skoazellañ harz-labour ar vengleuzierien. Da gentañ n'int ket degemeret mat er gêriadenn rak an heñvelreizhidi n'int ket deuet-mat. Kenderc'hel a reont betek tizhout o fal, hag a-benn ar fin e c'hounezont doujañs ar vengleuzierien. Ur film fromus eo, a laka an den d'en em santout perzh er stourm.\nUn istor awenet gant darvoudou gwirAozañ\nJoe (Broomley) zo unan eus an tudennoù nemeto a zo bet ijinet, ar re all o deus bevet an istor-mañ.\nMark Christian Ashton (c’hoariet gant Ben Schnetzer) a stourme evit gwirioù an heñvelreizhidi, ha krouet en deus gant e vignon Mike Jackson ar strollad Lesbians and Gays Support the Miners (LGSM) goude bezañ bet e Gay Pride 1984 e Londrez o tastum arc’hant evit al labourerien a oa oc’h ober harz-labour.\nBez' emañ ivez Siân Catherine James hag a oa ur bolitikerez eus Kembre ; kemeret he deus perzh e harzoù-labour ar vengleuzerien etre 1984 ha 1985. A-youl-vat e oa ha sikouret he deus tro-dro da 1 000 familh mengleuzierien.\nStephanie Chambers (c’hoariet gant Faye Marsay) a oa al lesbianez nemeti e-touez krouerien ar strollad LGSM.\nDaoust ma seblant an emglev-se bezañ diwirheñvel, an darvoudoù pennañ zo gwir.\nHarz-labour ar film zo unan gwir, hini ar vengleuzerien er bloavezhioù 1984-1985 e Breiz-hVeur evit plas ar sindikad. Ar strollad LGSM, bet krouet e 1984 gant Mark Ashton, a zo ur strollad tud heñvelreizhat o deus dastumet arc'hant evit an harz-labour-se, da sikour ar vengleuzierien. Bresford, ar skrivagner, en deus adkavet izili ar strollad war ar rouedadoù, dastumet en deus o zestenioù.\n(en) Pride war IMDb\nAdtapet diwar « https://br.wikipedia.org/w/index.php?title=Pride_(film,_2014)&oldid=1902275 »\nDernière modification le 10 Mae 2021, à 11:11\nKemmoù diwezhañ degaset d'ar bajenn-mañ d'an 10 Mae 2021, da 11:11.